-----------------------------------------------------------------------
  ส่วนที่ 1 การประกอบธุรกิจ

  -----------------------------------------------------------------------

บริษัทฯ ประกอบธุรกิจใหญ่ๆ 2 ประเภท ดังนี้

(1) SOLID FUEL :
    ประกอบธุรกิจผลิตและจำหน่ายถ่านหินทั้งในประเทศและต่างประเทศเป็นธุรกิจหลัก (CORE
    BUSINESS)
    โดยมีเหมืองถ่านหินเป็นฐานในการผลิตและจำหน่ายอยู่ในประเทศอินโดนีเซียและมีธุรกิจการขนส่งทางทะเลอยู่ในประเทศสิงคโปร์
    ซึ่งจะช่วยสนับสนุนและบริหารการขนส่งถ่านหินที่นำเข้ามาจำหน่ายในประเทศไทยและหรือส่งไปจำหน่ายยังประเทศอื่นได้อย่างมีประสิทธิภาพ

(2) LIQUID BIO-FUEL :
    ประกอบธุรกิจผลิตและจำหน่ายเอทานอลเพื่อใช้เป็นเชื้อเพลิงในประเทศไทยเป็นธุรกิจรอง
    (SECONDARY CORE BUSINESS)
    โดยมีโรงงานเอทานอลเป็นฐานในการผลิตและจำหน่ายอยู่ที่อำเภอด่านช้าง จังหวัดสุพรรณบุรี

บริษัทฯ
จะเน้นการประกอบธุรกิจและการลงทุนที่จะสร้างความเจริญเติบโตที่มีคุณภาพเพื่อความยั่งยืนและมั่นคงในธุรกิจของบริษัทฯ
ในระยะยาวโดยคณะกรรมการได้กำหนดวิสัยทัศน์ (VISION) คุณค่า (CORE VALUE) และพันธกิจ
(MISSION) ในการประกอบธุรกิจหลักไว้ดังนี้

[]

ความเป็นมาโดยสังเขป

-   บริษัท ลานนารีซอร์สเซส จำกัด (มหาชน) เดิมชื่อ บริษัท ลานนาลิกไนต์ จำกัด (มหาชน)
    ได้จดทะเบียนจัดตั้งบริษัทจำกัดโดยใช้ชื่อว่า บริษัท ลานนาลิกไนต์ จำกัด เมื่อวันที่ 4 ตุลาคม
    2528 โดยมีวัตถุประสงค์เพื่อเข้าทำสัญญาเช่าช่วงการทำเหมืองถ่านลิกไนต์บ้านป่าคา อำเภอลี้
    จังหวัดลำพูนจากกรมพัฒนาพลังงานทดแทนและอนุรักษ์พลังงานเมื่อวันที่ 11 พฤศจิกายน 2528
    มีกำหนดเวลา 20 ปี จนถึงวันที่ 11 พฤศจิกายน 2548

-   บริษัท ลานนาลิกไนต์ จำกัด ได้จดทะเบียนแปรสภาพเป็นบริษัทมหาชนจำกัด โดยใช้ชื่อว่า
    “บริษัท ลานนาลิกไนต์ จำกัด (มหาชน)” เมื่อวันที่ 29 ธันวาคม 2535
    โดยได้รับอนุญาตจากกระทรวงการคลังให้นำหุ้นสามัญเข้าจดทะเบียนซื้อขายในตลาดหลักทรัพย์แห่งประเทศไทยเมื่อวันที่
    12 กรกฎาคม 2537 ปัจจุบันถูกจัดอยู่ในกลุ่มทรัพยากร (หมวดพลังงานและสาธารณูปโภค)
    และได้จดทะเบียนเปลี่ยนชื่อบริษัทใหม่เป็น “บริษัท ลานนารีซอร์สเซส จำกัด (มหาชน)”
    เมื่อวันที่ 17 พฤษภาคม 2544

-   บริษัท ลานนารีซอร์สเซส จำกัด (มหาชน) ได้เข้าไปร่วมลงทุนและจัดตั้งบริษัท UNITED
    BULK SHIPPING PTE. LTD. แห่งประเทศสิงคโปร์ในปี 2539 โดยถือหุ้นสามัญร้อยละ 49
    ของทุนที่เรียกชำระแล้วเพื่อประกอบธุรกิจการขนส่งสินค้าทางทะเล

-   บริษัท ลานนารีซอร์สเซส จำกัด(มหาชน)ได้จัดตั้งบริษัท LANNA (SINGAPORE) PTE.
    LTD.แห่งประเทศสิงคโปร์ในปี 2540 โดยถือหุ้นสามัญร้อยละ 100
    ของทุนที่เรียกชำระแล้วเพื่อประกอบธุรกิจด้านการลงทุนในกิจการเหมืองแร่ถ่านหิน
    และสาธารณูปโภคในต่างประเทศ (HOLDING COMPANY)
    และได้จดทะเบียนเลิกกิจการและชำระบัญชี LANNA (SINGAPORE) PTE. LTD. เมื่อวันที่
    28 มิถุนายน 2555 เพื่อปรับโครงสร้างการลงทุนในบริษัทย่อยให้มีประสิทธิภาพมากยิ่งขึ้น

-   LANNA (SINGAPORE) PTE LTD ได้เข้าไปลงทุนซื้อหุ้นสามัญใน PT. LANNA HARITA
    INDONESIA แห่งประเทศอินโดนีเซียในปี 2541 คิดเป็นร้อยละ 55
    ของทุนที่เรียกชำระแล้วเพื่อลงทุนทำเหมืองถ่านหินแหล่งที่ 1 ในประเทศอินโดนีเซีย
    โดยได้ผลิตถ่านหินออกจำหน่ายตั้งแต่ปี 2544 เป็นต้นมา และต่อมาในปี 2550
    ได้โอนขายหุ้นสามัญทั้งหมดใน PT. LANNA HARITA INDONESIA ให้บริษัท
    ลานนารีซอร์สเซส จำกัด (มหาชน) เข้าไปถือหุ้นโดยตรง

-   บริษัท ลานนารีซอร์สเซส จำกัด (มหาชน) (“LANNA”) ได้เข้าไปลงทุนซื้อหุ้นสามัญในบริษัท
    ไทย อะโกร เอ็นเนอร์ยี่ จำกัด (มหาชน) (“ไทยอะโกร”)ในปี 2546 คิดเป็นร้อยละ 75
    ของทุนที่เรียกชำระแล้วและเพิ่มขึ้นเป็นร้อยละ 75.75 ของทุนที่ชำระแล้ว ในปี 2548
    เพื่อประกอบธุรกิจผลิตและจำหน่ายเอทานอล (แอลกอฮอล์บริสุทธิ์ 99.5%)
    เพื่อใช้เป็นเชื้อเพลิงสำหรับรถยนต์โดยทั่วไป

-   LANNA (SINGAPORE) PTE LTD ได้เข้าไปลงทุนซื้อหุ้นสามัญใน PT. CITRA HARITA
    MINERAL แห่งประเทศอินโดนีเซียในปี 2547 คิดเป็นร้อยละ 55
    ของทุนที่ชำระแล้วเพื่อลงทุนทำเหมืองถ่านหินแหล่งที่ 2 ในประเทศอินโดนีเซีย
    โดยได้ผลิตถ่านหินออกจำหน่ายตั้งแต่ปี 2548 เป็นต้นมาและต่อมาในปี 2550
    ได้โอนขายหุ้นสามัญทั้งหมดใน PT. CITRA HARITA MINERAL ให้บริษัท ลานนารีซอร์สเซส
    จำกัด (มหาชน) เข้าไปถือหุ้นโดยตรง โดย PT. CITRA HARITA MINERAL
    ต้องหยุดการทำเหมืองถ่านหินแหล่งที่ 2 ในปี 2551
    เนื่องจากศาลฎีกาแห่งประเทศอินโดนีเซียได้มีคำพิพากษาให้เพิกถอนสัมปทานอันเป็นข้อพิพาทระหว่างภาครัฐกับผู้ถือสัมปทานเดิมและ
    ที่ประชุมคณะกรรมการบริษัทฯ ได้มีมติให้จดทะเบียนเลิกบริษัทและชำระบัญชีเมื่อวันที่ 17
    เมษายน
    2555และได้รับอนุมัติให้จดทะเบียนเลิกบริษัทจากกระทรวงกฎหมายและสิทธิมนุษยชนแห่งประเทศอินโดนีเซียเมื่อวันที่
    19 พฤศจิกายน 2558

-   บริษัท ลานนารีซอร์สเซส จำกัด (มหาชน) และ LANNA (SINGAPORE) PTE.LTD.
    ได้ร่วมกันจัดตั้งบริษัท PT. LANNA MINING SERVICES ในประเทศอินโดนีเซียในปี 2549
    โดยถือหุ้นสามัญร้อยละ 100 ของทุนที่ชำระแล้ว
    เพื่อประกอบธุรกิจถ่านหินในประเทศอินโดนีเซียโดยเข้าไปพัฒนาเหมืองถ่านหินแหล่งที่ 3
    ในเขตสัมปทาน CCOW III ของ PT. SINGLURUS PRATAMA เป็นลำดับแรกและต่อมาในปี
    2553 LANNA (SINGAPORE) PTE. LTD. ได้โอนขายหุ้นสามัญใน PT. LANNA MINING
    SIREVICES ให้ UNITED BULK SHIPPING PTE. LTD. ซึ่งเป็นบริษัทร่วมเข้าไปถือหุ้นแทน
    ปัจจุบันบริษัท ลานนารีซอร์สเซส จำกัด (มหาชน) ถือหุ้นใน PT. LANNA MINING
    SERVICES ร้อยละ 99.95 ของทุนที่ชำระแล้วและ UNITED BULK SHIPPING PTE. LTD.
    ถือหุ้นใน PT. LANNA MINING SERVICES ร้อยละ 0.05 ของทุนที่ชำระแล้ว

-   LANNA (SINGAPORE) PTE.LTD. ได้เข้าไปลงทุนซื้อหุ้นสามัญใน PT. SINGLURUS
    PRATAMA ซึ่งเป็นเจ้าของสัมปทานเหมืองถ่านหินแหล่งที่ 3 ในประเทศอินโดนีเซียในปี 2551
    คิดเป็น ร้อยละ 65 ของทุนที่ชำระแล้วและต่อมาในปี 2552 ก็ได้โอนขายหุ้นสามัญทั้งหมดใน
    PT. SINGLURUS PRATAMA ให้บริษัท ลานนารีซอร์สเซส จำกัด (มหาชน)
    เข้าไปถือหุ้นโดยตรง

-   บริษัท ไทย อะโกร เอ็นเนอร์ยี่ จำกัด (มหาชน)
    ซึ่งเป็นบริษัทย่อยได้เข้าจดทะเบียนในตลาดหลักทรัพย์แห่งประเทศไทยตาม SPIN-OFF PLAN
    โดยได้เสนอขายหุ้นสามัญเพิ่มทุนของไทยอะโกรเองจำนวน 200,000,000 หุ้น
    และนำหุ้นสามัญไทยอะโกรที่ LANNA ถืออยู่เดิมจำนวน 96,037,733 หุ้นรวมเป็นจำนวน
    296,037,733 หุ้นเพื่อนำออกจำหน่ายให้ประชาชนทั่วไปเป็นครั้งแรก (INITIAL PUBLIC
    OFFERING) ในราคา 2
    บาทต่อหุ้นเพื่อนำเงินที่ได้รับไปใช้ในการลงทุนเพิ่มประสิทธิภาพด้านการผลิตและการจำหน่ายเอทานอลและใช้เป็นเงินทุนหมุนเวียนในการดำเนินงานในอนาคต
    ทั้งนี้การเสนอขายหุ้นสามัญไทยอะโกรได้ดำเนินการเสร็จสิ้นเมื่อวันที่ 2 มิถุนายน 2557
    ทำให้สัดส่วนการถือหุ้นของ LANNA ในไทยอะโกรลดลงจากร้อยละ 75.75 เหลือร้อยละ 51
    ของทุนที่ชำระแล้วโดยไทยอะโกรยังคงมีสถานะเป็นบริษัทย่อยของ LANNA อยู่เช่นเดิม
    โดยหุ้นสามัญไทยอะโกรไทยได้เริ่มทำการซื้อขายในตลาดหลักทรัพย์แห่งประเทศไทยตั้งแต่วันที่
    5 มิถุนายน 2557 เป็นต้นมา

การเปลี่ยนแปลงที่สำคัญในรอบปีที่ผ่านมา

-   PT. CITRA HARITA MINERAL
    ซึ่งเป็นบริษัทย่อยที่จดทะเบียนในประเทศอินโดนีเซียได้ดำเนินการชำระบัญชีและจดทะเบียนเลิกบริษัทต่อกระทรวงกฎหมายและสิทธิมนุษยชนแห่งประเทศอินโดนีเซียเสร็จสิ้นเมื่อวันที่
    19 พฤศจิกายน 2558

การลงทุนในบริษัทย่อยและบริษัทร่วม

บริษัทฯ มีการลงทุนในบริษัทย่อยซึ่งถือหุ้นทั้งทางตรงและทางอ้อมในสัดส่วนที่เกินกว่าร้อยละ 50
ของทุนที่ชำระแล้วจำนวน 4 บริษัท และลงทุนในบริษัทร่วมซึ่งถือหุ้นทางตรงในสัดส่วนที่ต่ำกว่าร้อยละ
50 ของทุนที่ชำระแล้วจำนวน 1 บริษัท โดยมีโครงสร้างการลงทุนในบริษัทย่อยและบริษัทร่วม ณ
วันที่ 31 ธันวาคม 2558 ดังนี้

หมายเหตุ :
สัดส่วนการถือหุ้นในแต่ละบริษัทดังกล่าวในตารางข้างต้นนั้นเป็นหุ้นที่มีสิทธิออกเสียงทั้งหมด
โดยไม่มีข้อจำกัดใดๆ ทั้งสิ้น

  บริษัท ไทย อะโกร เอ็นเนอร์ยี่ จำกัด (มหาชน) (จดทะเบียนในประเทศไทย)

+---------------+---+----------------------------------------------------+
|   สถานที่ตั้ง     | : | 888/114 อาคารมหาทุนพลาซ่า ชั้น 11 ถนนเพลินจิต แขวงลุมพินี   |
|               |   | เขตปทุมวันกรุงเทพมหานคร 10330 โทร : 02-627-3890-94    |
|               |   | โทรสาร : 02-627-3888-89                            |
+---------------+---+----------------------------------------------------+
|   ประเภทธุรกิจ  | : | เป็นบริษัทจดทะเบียนในตลา                               |
|               |   | ดหลักทรัพย์แห่งประเทศไทยที่ประกอบธุรกิจผลิตและจำหน่ายเอทานอล |
|               |   | (แอลกอฮอล์บริสุทธิ์ 99.5% โดยปริมาตร) เพื่อใช้เป็นเชื้อเพลิง    |
|               |   | ทั้งนี้เอทานอลเป็นเชื้อเพลิงที่สะอาดใช้ในอัตราส่วนผสม 10%, 20%  |
|               |   | และ 85% เป็นน้ำมันแก๊สโซฮอล์ E10, E20 หรือ E85           |
|               |   | ที่ใช้เป็นเชื้อเพลิงสำหรับรถยนต์โดยทั่วไป                     |
+---------------+---+----------------------------------------------------+
|   ทุนจดทะเบียน  | : | หุ้นสามัญ 1,000,000,000 หุ้น มูลค่าหุ้นละ 1.- บาท เป็นเงิน    |
|               |   | 1,000,000,000.- บาท                                |
+---------------+---+----------------------------------------------------+
|   ทุนที่ชำระแล้ว  | : | หุ้นสามัญ 1,000,000,000 หุ้น มูลค่าหุ้นละ 1.- บาท เป็นเงิน    |
|               |   | 1,000,000,000.- บาท                                |
+---------------+---+----------------------------------------------------+
|   กา          | : | หุ้นสามัญ 510,000,000 หุ้น มูลค่าหุ้นละ 1.-บาท เป็นเงิน       |
| รถือหุ้นของบริษัทฯ |   | 510,000,000.- บาท                                  |
|               | : |                                                    |
|               |   | คิดเป็นสัดส่วนการถือหุ้นทางตรงร้อยละ 51 ของทุนที่ชำระแล้ว      |
|  สัดส่วนการถือหุ้น |   |                                                    |
+---------------+---+----------------------------------------------------+

  PT. LANNA MINING SERVICES (จดทะเบียนในประเทศอินโดนีเซีย)

+----------------+---+---------------------------------------------------+
| สถานที่ตั้ง        | : | KAWASAN BISNIS GRANADHA 8^(th) FLOOR              |
|                |   |                                                   |
|                |   | JL. JEND SUDIRMAN KAV.50 JAKARTA 12930 INDONESIA  |
|                |   |                                                   |
|                |   | TEL : 62 (21) 2553-9313 FAX : 62 (21) 2553-9314   |
+----------------+---+---------------------------------------------------+
| ประเภทธุรกิจ     | : | ซื้อขายถ่านหิน                                        |
+----------------+---+---------------------------------------------------+
| ทุนจดทะเบียน     | : | หุ้นสามัญ 21,000 หุ้น มูลค่าหุ้นละ 100 ดอลลาร์สหรัฐอเมริกา    |
|                |   |                                                   |
|                |   | เป็นเงิน 2,100,000 ดอลลาร์สหรัฐอเมริกา                 |
+----------------+---+---------------------------------------------------+
| ทุนที่ชำระแล้ว     | : | หุ้นสามัญ 21,000 หุ้น มูลค่าหุ้นละ 100 ดอลลาร์สหรัฐอเมริกา    |
|                |   |                                                   |
|                |   | เป็นเงิน 2,100,000 ดอลลาร์สหรัฐอเมริกา                 |
+----------------+---+---------------------------------------------------+
| ก              | : | หุ้นสามัญ 20,990 หุ้น มูลค่าหุ้นละ 100 ดอลลาร์สหรัฐอเมริกา    |
| ารถือหุ้นของบริษัทฯ |   |                                                   |
|                | : | เป็นเงิน 2,099,900 ดอลลาร์สหรัฐอเมริกา คิดเป็น           |
| สัดส่วนการถือหุ้น   |   |                                                   |
|                |   | สัดส่วนการถือหุ้นทางตรงและทางอ้อมร้อยละ 99.975           |
|                |   | ของทุนที่ชำระแล้ว                                     |
+----------------+---+---------------------------------------------------+

  PT. SINGLURUS PRATAMA (จดทะเบียนในประเทศอินโดนีเซีย)

+----------------+---+---------------------------------------------------+
| สถานที่ตั้ง        | : | KAWASAN BISNIS GRANADHA 8^(th) FLOOR              |
|                |   |                                                   |
|                |   | JL. JEND SUDIRMAN KAV.50 JAKARTA 12930 INDONESIA  |
|                |   |                                                   |
|                |   | TEL : 62 (21) 2553-5036 FAX : 62 (21) 2553-9821   |
+----------------+---+---------------------------------------------------+
| ประเภทธุรกิจ     | : | ผลิตและจำหน่ายถ่านหิน                                 |
+----------------+---+---------------------------------------------------+
| ทุนจดทะเบียน     | : | หุ้นสามัญ 7,950 หุ้นมูลค่าหุ้นละ 1,000,000 รูเปียะห์อินโดนีเซีย  |
|                |   |                                                   |
|                |   | เป็นเงิน 7,950,000,000 รูเปียะห์อินโดนีเซีย               |
+----------------+---+---------------------------------------------------+
| ทุนที่ชำระแล้ว     | : | หุ้นสามัญ 7,950 หุ้นมูลค่าหุ้นละ 1,000,000 รูเปียะห์อินโดนีเซีย  |
|                |   |                                                   |
|                |   | เป็นเงิน 7,950,000,000 รูเปียะห์อินโดนีเซีย               |
+----------------+---+---------------------------------------------------+
| ก              | : | หุ้นสามัญ 5,168 หุ้นมูลค่าหุ้นละ 1,000,000 รูเปียะห์อินโดนีเซีย  |
| ารถือหุ้นของบริษัทฯ |   |                                                   |
|                | : | เป็นเงิน 5,168,000,000 รูเปียะห์อินโดนีเซีย               |
| สัดส่วนการถือหุ้น   |   |                                                   |
|                |   | คิดเป็นสัดส่วนการถือหุ้นทางตรงร้อยละ 65 ของทุนที่ชำระแล้ว     |
+----------------+---+---------------------------------------------------+

PT. LANNA HARITA INDONESIA (จดทะเบียนในประเทศอินโดนีเซีย)

+-------------+---+------------------------------------------------------+
| สถานที่ตั้ง     | : | KAWASAN BISNIS GRANADHA 8^(th) FLOOR                 |
|             |   |                                                      |
|             |   | JL. JEND SUDIRMAN KAV.50 JAKARTA 12930 INDONESIA     |
|             |   |                                                      |
|             |   | TEL : 62 (21) 2553-9313 FAX : 62 (21) 2553-9314      |
+-------------+---+------------------------------------------------------+
| ประเภทธุรกิจ  | : | ผลิตและจำหน่ายถ่านหิน                                    |
+-------------+---+------------------------------------------------------+
| ทุนจดทะเบียน  | : | หุ้นสามัญ 10,500 หุ้น มูลค่าหุ้นละ 1,000 ดอลลาร์สหรัฐอเมริกา     |
|             |   |                                                      |
|             |   | เป็นเงิน 10,500,000 ดอลลาร์สหรัฐอเมริกา                   |
+-------------+---+------------------------------------------------------+
| ทุนที่ชำระแล้ว  | : | หุ้นสามัญ 8,000 หุ้น มูลค่าหุ้นละ 1,000 ดอลลาร์สหรัฐอเมริกา      |
|             |   |                                                      |
|             |   | เป็นเงิน 8,000,000 ดอลลาร์สหรัฐอเมริกา                    |
+-------------+---+------------------------------------------------------+
| การถ        | : | หุ้นสามัญ 4,400 หุ้น มูลค่าหุ้นละ 1,000 ดอลลาร์สหรัฐอเมริกา      |
| ือหุ้นของบริษัทฯ |   |                                                      |
|             | : | เป็นเงิน 4,400,000 ดอลลาร์สหรัฐอเมริกา                    |
| ส           |   |                                                      |
| ัดส่วนการถือหุ้น |   | คิดเป็นสัดส่วนการถือหุ้นทางตรงร้อยละ 55 ของทุนที่ชำระแล้ว        |
+-------------+---+------------------------------------------------------+

UNITED BULK SHIPPING PTE. LTD. (จดทะเบียนในประเทศสิงคโปร์)

+-------------+---+------------------------------------------------------+
| สถานที่ตั้ง     | : | 7 TEMASEK BOULEVARD #16-01 SUNTEC TOWER ONE          |
|             |   |                                                      |
|             |   | SINGAPORE 049623 TEL : (65) 6305-7368 FAX : (65)     |
|             |   | 6238-1301                                            |
+-------------+---+------------------------------------------------------+
| ประเภทธุรกิจ  | : | ขนส่งสินค้าทางทะเล                                      |
+-------------+---+------------------------------------------------------+
| ทุนจดทะเบียน  | : | หุ้นสามัญ 1,000,000 หุ้น มูลค่าหุ้นละ 0.71429                 |
|             |   | ดอลลาร์สหรัฐอเมริกา                                     |
|             |   |                                                      |
|             |   | เป็นเงิน 714,290 ดอลลาร์สหรัฐอเมริกา                      |
+-------------+---+------------------------------------------------------+
| ทุนที่ชำระแล้ว  | : | หุ้นสามัญ 100,000 หุ้น มูลค่าหุ้นละ 0.71429 ดอลลาร์สหรัฐอเมริกา  |
|             |   |                                                      |
|             |   | เป็นเงิน 71,429 ดอลลาร์สหรัฐอเมริกา                       |
+-------------+---+------------------------------------------------------+
| การถ        | : | หุ้นสามัญ 49,000 หุ้น มูลค่าหุ้นละ 0.71429 ดอลลาร์สหรัฐอเมริกา   |
| ือหุ้นของบริษัทฯ |   |                                                      |
|             | : | เป็นเงิน 35,000 ดอลลาร์สหรัฐอเมริกา                       |
| ส           |   |                                                      |
| ัดส่วนการถือหุ้น |   | คิดเป็นสัดส่วนการถือหุ้นทางตรงร้อยละ 49 ของทุนที่ชำระแล้ว        |
+-------------+---+------------------------------------------------------+

ธุรกิจถ่านหินในประเทศ

บริษัทฯ
นำเข้าถ่านหินจากเหมืองร่วมทุนและจากแหล่งอื่นในประเทศอินโดนีเซียมาจำหน่ายให้กับลูกค้าในประเทศไทย
โดยขายแบบส่งตรงให้ลูกค้าและนำเข้ามาสต๊อกไว้ ณ
ศูนย์จำหน่ายถ่านหินอยุธยาซึ่งตั้งอยู่ที่อำเภอนครหลวง
จังหวัดพระนครศรีอยุธยาเพื่อจำหน่ายให้ลูกค้าอีกต่อหนึ่ง โดยศูนย์จำหน่ายถ่านหินอยุธยามีเนื้อที่ทั้งสิ้น
31 ไร่ 29 ตารางวาสามารถรองรับการนำเข้าถ่านหินมาสต๊อกได้ถึง 200,000 ตัน
โดยมีส่วนแบ่งตลาดถ่านหินในปี 2558 ประมาณร้อยละ 4.88

การใช้ถ่านหินในประเทศในปี 2558
ส่วนใหญ่จะใช้ในกลุ่มอุตสาหกรรมผลิตปูนซีเมนต์คิดเป็นร้อยละประมาณ 35.56
และใช้ในการผลิตกระแสไฟฟ้าและอุตสาหกรรมอื่นคิดเป็นร้อยละประมาณ 64.44
คาดว่าการใช้ถ่านหินซึ่งมีราคาต่อหน่วยของค่าความร้อนที่ต่ำกว่าน้ำมันและเชื้อเพลิงอื่นจะมีการขยายตัวอย่างต่อเนื่องในอนาคต

ธุรกิจถ่านหินในต่างประเทศ

บริษัทฯ ได้เข้าไปร่วมลงทุนทำเหมืองถ่านหินในประเทศอินโดนีเซียมาเป็นเวลามากกว่า 14 ปีแล้ว
โดยบริษัทฯ ได้นำเข้า
ถ่านหินจากเหมืองร่วมทุนในประเทศอินโดนีเซียมาจำหน่ายให้กับลูกค้าในประเทศไทยและส่งไปจำหน่ายยังประเทศอื่นด้วยโดยเฉพาะตลาดในแถบภูมิภาคเอเชีย
เช่น อินเดีย ญี่ปุ่น เกาหลีใต้ ไต้หวัน ฮ่องกง เป็นต้น โดยถ่านหินที่บริษัทฯ
ผลิตออกจำหน่ายมีคุณภาพและมี BRAND เป็นที่เชื่อถือของลูกค้าทั้งตลาดในประเทศและต่างประเทศ
ซึ่งเป็นบริษัทหนึ่งที่มีชื่อเสียงเป็นที่น่าเชื่อถือในธุรกิจถ่านหินในภูมิภาคเอเชีย

PT. LANNA HARITA INDONESIA ซึ่งเป็นบริษัทย่อยที่จดทะเบียนในประเทศอินโดนีเซีย โดยบริษัท
ลานนารีซอร์สเซส จำกัด (มหาชน) ถือหุ้นร้อยละ 55 ของทุนที่ชำระแล้ว
ประกอบธุรกิจทำเหมืองถ่านหินที่อำเภอซามารินดา และอำเภอคูเตย จังหวัดกาลิมันตันตะวันออก
โดยได้รับสัมปทาน (COAL CONTRACT OF WORK)
จากรัฐบาลแห่งประเทศอินโดนีเซียเพื่อผลิตถ่านหินออกจำหน่ายมีกำหนดเวลา 30 ปี (เริ่มตั้งแต่ปี
2544 ถึง 2574) โดยมีปริมาณสำรองถ่านหินคงเหลือไม่ต่ำกว่า 57 ล้านตัน
และมีกำลังการผลิตถ่านหินออกจำหน่ายปีละประมาณ 3.50 ล้านตัน

PT. SINGLURUS PRATAMA เป็นบริษัทย่อยที่จดทะเบียนในประเทศอินโดนีเซียโดยบริษัท
ลานนารีซอร์สเซส จำกัด (มหาชน) ถือหุ้นร้อยละ 65 ของทุนที่ชำระแล้ว
ประกอบธุรกิจทำเหมืองถ่านหินที่อำเภอคูเตย จังหวัดกาลิมันตันตะวันออก โดยได้รับสัมปทาน (COAL
CONTRACT OF WORK)
จากรัฐบาลแห่งประเทศอินโดนีเซียเพื่อผลิตถ่านหินออกจำหน่ายมีกำหนดเวลา 30 ปี (เริ่มตั้งแต่ปี
2552 ถึง 2582) โดยมีปริมาณสำรองถ่านหินคงเหลือไม่ต่ำกว่า 40 ล้านตัน
และมีกำลังการผลิตถ่านหินออกจำหน่ายปีละประมาณ 2.50 ล้านตัน

PT. LANNA MINING SERVICES เป็นบริษัทย่อยที่จดทะเบียนในประเทศอินโดนีเซีย โดยบริษัท
ลานนารีซอร์สเซส จำกัด (มหาชน) ถือหุ้นร้อยละ 99.95 ของทุนที่ชำระแล้ว และ UNITED BULK
SHIPPING PTE. LTD. ถือหุ้นร้อยละ 0.05 ของทุนที่ชำระแล้ว
ประกอบธุรกิจซื้อถ่านหินจากแหล่งต่างๆ ในประเทศอินโดนีเซียมาจำหน่ายให้ลูกค้าอีกต่อหนึ่ง
โดยมีเป้าหมายที่จะใช้บริษัทนี้เป็นฐานเข้าไปลงทุนในแหล่งสัมปทานเหมืองถ่านหินแห่งใหม่ในอนาคต

UNITED BULK SHIPPING PTE. LTD. เป็นบริษัทร่วมที่จดทะเบียนในประเทศสิงคโปร์ โดยบริษัท
ลานนารีซอร์สเซส จำกัด (มหาชน) ถือหุ้นร้อยละ 49 ของทุนที่ชำระแล้ว
ประกอบธุรกิจขนส่งสินค้าทางทะเล
ซึ่งจะช่วยสนับสนุนและบริหารการขนส่งถ่านหินที่นำเข้ามาจำหน่ายในประเทศไทยและหรือส่งไปจำหน่ายยังประเทศอื่นได้อย่างมีประสิทธิภาพและมีต้นทุนการขนส่งที่ต่ำ

ธุรกิจเอทานอลเพื่อใช้เป็นเชื้อเพลิง

บริษัท ไทย อะโกร เอ็นเนอร์ยี่ จำกัด (มหาชน) เป็นบริษัทย่อยที่จดทะเบียนในประเทศไทย
โดยบริษัท ลานนารีซอร์สเซส จำกัด (มหาชน) ถือหุ้นร้อยละ 51 ของทุนที่ชำระแล้ว
ประกอบธุรกิจผลิตและจำหน่ายเอทานอล (แอลกอฮอล์บริสุทธิ์ 99.5% โดยปริมาตร)
เพื่อใช้เป็นเชื้อเพลิง โดยมีโรงงานผลิตเอทานอลจำนวน 2 สายการผลิตตั้งอยู่ที่อำเภอด่านช้าง
จังหวัดสุพรรณบุรี ขนาดกำลังการผลิตเอทานอลสายการผลิตที่ 1 จำนวน150,000 ลิตรต่อวัน
และสายการผลิตที่ 2 จำนวน 200,000 ลิตรต่อวัน รวมทั้งสิ้น 350,000 ลิตรต่อวัน
โดยใช้กากน้ำตาลเป็นวัตถุดิบหลัก
ทั้งสองสายการผลิตได้รับสิทธิประโยชน์พิเศษตามพระราชบัญญัติส่งเสริมการลงทุน พ.ศ. 2520
ทั้งนี้เอทานอลเป็นเชื้อเพลิงที่สะอาดใช้ผสมกับน้ำมันเบนซินในอัตราส่วนผสม 10%, 20% และ 85%
เป็นน้ำมันแก๊สโซฮอล์ E10, E20 หรือ E85 ที่ใช้เป็นเชื้อเพลิงสำหรับรถยนต์โดยทั่วไป
ทั้งนี้หุ้นสามัญบริษัทไทยอะโกร เอ็นเนอร์ยี่ จำกัด (มหาชน)
ได้เข้าจดทะเบียนในตลาดหลักทรัพย์แห่งประเทศไทยและเริ่มทำการซื้อขายตั้งแต่วันที่ 5 มิถุนายน
2557 เป็นต้นมา

โครงสร้างรายได้จากการประกอบธุรกิจ

  ------------------------- ----------- -------- ----------- -------- ----------- --------
  โครงสร้างรายได้ของบริษัทฯ     ปี 2556               ปี 2557               ปี 2558      

                            ล้านบาท      %        ล้านบาท      %        ล้านบาท      %

  รายได้จากการขายถ่านหิน       10,473.08   86.10    9,711.90    79.31    7,550.01    74.15

  รายได้จากการขายเอทานอล     1,659.05    13.64    2,496.28    20.38    2,600.32    25.54

  รายได้อื่น                   31.83       0.26     37.52       0.31     31.83       0.31

  รวมรายได้ทั้งสิ้น              12,163.96   100.00   12,245.70   100.00   10,182.16   100.00
  ------------------------- ----------- -------- ----------- -------- ----------- --------

+-----------------------+---------+-----+----+-----+----+-----+----+
| โครงส                 | สัดส่วน   | ปี   |    | ปี   |    | ปี   |    |
| ร้างรายได้ของบริษัทในเครือ | การถือหุ้น | 2   |    | 2   |    | 2   |    |
|                       |         | 556 |    | 557 |    | 558 |    |
|                       | ท       |     |    |     |    |     |    |
|                       | างตรงแล |     |    |     |    |     |    |
|                       | ะทางอ้อม |     |    |     |    |     |    |
|                       |         |     |    |     |    |     |    |
|                       | %       |     |    |     |    |     |    |
+-----------------------+---------+-----+----+-----+----+-----+----+
|                       |         | ล้าน | %  | ล้าน | %  | ล้าน | %  |
|                       |         | บาท |    | บาท |    | บาท |    |
+-----------------------+---------+-----+----+-----+----+-----+----+
| บริษัท ไทย อะโกร        | 51      |     |    |     |    |     |    |
| เอ็นเนอร์ยี่ จำกัด (มหาชน) |         |     |    |     |    |     |    |
+-----------------------+---------+-----+----+-----+----+-----+----+
| รายได้จากการขายเอทานอล |         | 1,  | 9  | 2,  | 9  | 2,  | 9  |
|                       |         | 659 | 9. | 496 | 9. | 600 | 9. |
|                       |         | .05 | 96 | .28 | 83 | .32 | 91 |
+-----------------------+---------+-----+----+-----+----+-----+----+
| รายได้อื่น               |         | 0   | 0. | 4   | 0. | 2   | 0. |
|                       |         | .70 | 04 | .15 | 17 | .25 | 09 |
+-----------------------+---------+-----+----+-----+----+-----+----+
| รวมรายได้ทั้งสิ้น          |         | 1,  | 10 | 2,  | 10 | 2,  | 10 |
|                       |         | 659 | 0. | 500 | 0. | 602 | 0. |
|                       |         | .75 | 00 | .43 | 00 | .57 | 00 |
+-----------------------+---------+-----+----+-----+----+-----+----+
| PT. SINGLURUS PRATAMA | 65      |     |    |     |    |     |    |
+-----------------------+---------+-----+----+-----+----+-----+----+
| รายได้จากการขายถ่านหิน   |         | 4,  | 9  | 3,  | 9  | 2,  | 9  |
|                       |         | 536 | 9. | 571 | 9. | 603 | 9. |
|                       |         | .21 | 95 | .98 | 93 | .51 | 88 |
+-----------------------+---------+-----+----+-----+----+-----+----+
| รายได้อื่น               |         | 2   | 0. | 2   | 0. | 3   | 0. |
|                       |         | .18 | 05 | .46 | 07 | .02 | 12 |
+-----------------------+---------+-----+----+-----+----+-----+----+
| รวมรายได้ทั้งสิ้น          |         | 4,  | 10 | 3,  | 10 | 2,  | 10 |
|                       |         | 538 | 0. | 574 | 0. | 606 | 0. |
|                       |         | .39 | 00 | .44 | 00 | .53 | 00 |
+-----------------------+---------+-----+----+-----+----+-----+----+
| PT. LANNA HARITA      | 55      |     |    |     |    |     |    |
| INDONESIA             |         |     |    |     |    |     |    |
+-----------------------+---------+-----+----+-----+----+-----+----+
| รายได้จากการขายถ่านหิน   |         | 4,  | 9  | 4,  | 9  | 3,  | 9  |
|                       |         | 573 | 9. | 105 | 9. | 457 | 9. |
|                       |         | .40 | 87 | .36 | 74 | .52 | 74 |
+-----------------------+---------+-----+----+-----+----+-----+----+
| รายได้อื่น               |         | 6   | 0. | 10  | 0. | 9   | 0. |
|                       |         | .07 | 13 | .50 | 26 | .02 | 26 |
+-----------------------+---------+-----+----+-----+----+-----+----+
| รวมรายได้ทั้งสิ้น          |         | 4,  | 10 | 4,  | 10 | 3,  | 10 |
|                       |         | 579 | 0. | 115 | 0. | 466 | 0. |
|                       |         | .47 | 00 | .86 | 00 | .54 | 00 |
+-----------------------+---------+-----+----+-----+----+-----+----+
| PT. LANNA MINING      | 99.975  |     |    |     |    |     |    |
| SERVICES              |         |     |    |     |    |     |    |
+-----------------------+---------+-----+----+-----+----+-----+----+
| รายได้จากการขายถ่านหิน   |         | 418 | 9  | 162 | 9  | 62  | 8  |
|                       |         | .31 | 7. | .15 | 3. | .04 | 2. |
|                       |         |     | 00 |     | 09 |     | 41 |
+-----------------------+---------+-----+----+-----+----+-----+----+
| รายได้อื่น               |         | 12  | 3. | 12  | 6. | 13  | 1  |
|                       |         | .94 | 00 | .04 | 91 | .24 | 7. |
|                       |         |     |    |     |    |     | 59 |
+-----------------------+---------+-----+----+-----+----+-----+----+
| รวมรายได้ทั้งสิ้น          |         | 431 | 10 | 174 | 10 | 75  | 10 |
|                       |         | .25 | 0. | .19 | 0. | .28 | 0. |
|                       |         |     | 00 |     | 00 |     | 00 |
+-----------------------+---------+-----+----+-----+----+-----+----+
| UNITED BULK SHIPPING  | 49      |     |    |     |    |     |    |
| PTE. LTD.             |         |     |    |     |    |     |    |
+-----------------------+---------+-----+----+-----+----+-----+----+
| ร                     |         | 1,  | 9  | 1,  | 10 | 1,  | 9  |
| ายได้จากการขนส่งทางทะเล |         | 005 | 9. | 331 | 0. | 283 | 9. |
|                       |         | .04 | 99 | .98 | 00 | .25 | 99 |
+-----------------------+---------+-----+----+-----+----+-----+----+
| รายได้อื่น               |         | 0   | 0. | -   | -  | 0   | 0. |
|                       |         | .15 | 01 |     |    | .14 | 01 |
+-----------------------+---------+-----+----+-----+----+-----+----+
| รวมรายได้ทั้งสิ้น          |         | 1,  | 10 | 1,  | 10 | 1,  | 10 |
|                       |         | 005 | 0. | 331 | 0. | 283 | 0. |
|                       |         | .19 | 00 | .98 | 00 | .39 | 00 |
+-----------------------+---------+-----+----+-----+----+-----+----+

การประกอบธุรกิจถ่านหิน

ลักษณะของถ่านหิน

ถ่านหินเป็นเชื้อเพลิงธรรมชาติชนิดหนึ่งประกอบด้วยสารที่ระเหยได้ชนิดต่างๆ
ความชื้นและแร่ธาตุที่สำคัญคือ คาร์บอน (CARBON)ซึ่งเป็นส่วนที่จะเผาไหม้ได้
เมื่อสารระเหยและความชื้นถูกขับไล่ออกไปจะมีขี้เถ้าจำนวนเล็กน้อยเหลืออยู่หลังจาก เผาไหม้แล้ว
ถ่านหินสามารถจัดแบ่งตามคุณภาพโดยพิจารณาค่าความร้อน (CALORIFIC VALUE)
ปริมาณสารระเหย (VOLATILE MATTER) และปริมาณคาร์บอนคงที่ (FIXED CARBON)
เรียงลำดับจากคุณภาพที่ดีที่สุดได้ 4 กลุ่มคือ (1) ANTRACITE, (2) BITUMINOUS, (3)
SUB-BITUMINOUS และ (4) LIGNITE สำหรับถ่านหินที่สำรวจพบ
และพัฒนาขึ้นมาใช้ในอุตสาหกรรมอย่างแพร่หลายในประเทศไทยจะเป็นประเภทถ่านลิกไนต์
ส่วนถ่านหินที่นำเข้าจากต่างประเทศส่วนใหญ่เป็นประเภท
BITUMINOUSซึ่งมีค่าความร้อนสูงกว่าถ่านลิกไนต์ที่ผลิตในประเทศ

คุณสมบัติถ่านหินที่ใช้เป็นเกณฑ์ในการกำหนดราคาซื้อขายโดยปกติจะประกอบด้วยค่าความร้อน
(CALORIFIC VALUE) ปริมาณความชื้น (MOISTURE) ปริมาณสารระเหย (VOLATILE MATTER)
ปริมาณคาร์บอนคงที่ (FIXED CARBON) ปริมาณขี้เถ้า (ASH) ปริมาณกำมะถัน (SULPHUR)
และขนาดของก้อนแร่ (SIZE) ที่ผลิตออกจำหน่าย

การผลิตถ่านหิน

ถ่านหินเกิดจากการสะสมตัวของซากพืชที่ทับถมอยู่ในหนอง คลอง บึงเป็นเวลานานนับล้านปี
และค่อยๆ จมตัวลงใต้ผิวดินจนซากพืชกลายสภาพมาเป็นถ่านหิน
โดยผลของการเปลี่ยนแปลงของผิวโลก และขบวนการตามธรรมชาติในช่วงหลายล้านปีที่ผ่านมา
ดังนั้นการที่จะนำถ่านหินขึ้นมาใช้จึงต้องมีการสำรวจค้นหาโดยการศึกษาข้อมูลทางธรณีวิทยาใต้ผิวดิน
เพื่อให้ทราบถึงความหนาของชั้นถ่านหิน ขอบเขตพื้นที่การกระจายตัวของแหล่งถ่านหิน
คุณภาพทางเคมี และปริมาณสำรองในเชิงพาณิชย์
ซึ่งจะใช้เป็นข้อมูลในการตัดสินใจเพื่อพัฒนาแหล่งถ่านหินดังกล่าวต่อไป
ดังนั้นการผลิตถ่านหินจึงแบ่งออกได้เป็น 3 ขั้นตอนใหญ่ ดังนี้

(1) การสำรวจ :
    เริ่มตั้งแต่การศึกษาข้อมูลธรณีวิทยาผิวดินและโครงสร้างทางธรณีวิทยาเพื่อกำหนดพื้นที่เป้าหมายในเบื้องต้นแล้วทำการเจาะสำรวจ
    (SCOUT DRILLING) เพื่อศึกษาการสะสมตัวของชั้นดิน
    หินและโครงสร้างทางธรณีวิทยาของพื้นที่เพื่อให้แน่ใจว่ามีถ่านหินสะสมตัวอยู่
    รวมทั้งประเมินคุณภาพและปริมาณสำรองของถ่านหินในเชิงพาณิชย์ประกอบการตัดสินใจที่จะพัฒนาแหล่งถ่านหินดังกล่าวเพื่อเปิดการทำเหมืองต่อไป

(2) การทำเหมือง : ก่อนจะเปิดการทำเหมืองจำเป็นต้องทำการเจาะสำรวจในขั้นละเอียด
    (DETAIL DRILLING) เพื่อหาข้อมูลรายละเอียดต่างๆ ของพื้นที่ ได้แก่
    ปริมาณสำรองและคุณภาพในแต่ละระดับของการวางตัวของชั้นถ่านหินรวมทั้งชั้นดินที่ปิดทับอยู่
    ข้อมูลที่ได้จะถูกนำมาใช้ในการกำหนดแผนแม่บทในการทำเหมือง (MINE MASTER PLAN)
    ซึ่งจะรวมถึงการศึกษาต้นทุนและวิธีการเปิดเหมืองตลอดจนศึกษาปริมาณและบริเวณที่จะขุดขนส่งหน้าดินหรือถ่านหินในแต่ละขั้นตอนและการเลือกเครื่องจักรเครื่องมือที่เหมาะสมกับการทำเหมืองด้วย

(1) แต่งแร่ :
    ถ่านหินที่ขุดได้จากการทำเหมืองจะต้องผ่านการแต่งแร่เพื่อให้ได้ถ่านหินที่มีคุณภาพตรงตามความต้องการของผู้ใช้หรือลูกค้า
    ซึ่งมีขั้นตอนตั้งแต่บด ย่อย คัดขนาด รวมทั้งคัดสิ่งเจือปนออก โดยการร่อน และล้างเป็นต้น

การกำหนดราคาถ่านหิน

ราคาขายถ่านหินจะกำหนดตามค่าความร้อนเป็นหลักเช่นเดียวกับการกำหนดราคาขายเชื้อเพลิงชนิดอื่น
ราคาขายถ่านหินสำหรับลูกค้าแต่ละรายจะแตกต่างกันไปขึ้นอยู่กับปัจจัยต่างๆ คือปริมาณที่สั่งซื้อ
ข้อกำหนดด้านคุณภาพ เช่น ค่าความร้อน ระยะเวลาชำระเงินและเงื่อนไขอื่นที่ลูกค้ากำหนด
ซึ่งปัจจัยดังกล่าวจะเป็นตัวกำหนดราคาขายถ่านหินสำหรับลูกค้าทุกรายโดยเสมอภาคกัน
การกำหนดราคาขายถ่านหินที่นำเข้าจากต่างประเทศขึ้นอยู่กับการตกลงของลูกค้าแต่ละรายซึ่งอาจจะเป็นราคา
FOB หรือ CIF หรือราคาส่งถึงโรงงานของผู้ซื้อ เป็นต้น

การจัดจำหน่าย

วิธีการจัดจำหน่ายถ่านหินในประเทศจะจำหน่ายให้กับลูกค้าหรือผู้ใช้โดยตรงโดยไม่ผ่านพ่อค้าคนกลาง
ส่วนการขายถ่านหินในต่างประเทศจะจำหน่ายให้ลูกค้าหรือผู้ใช้โดยตรงและขายผ่านพ่อค้าคนกลางด้วย
ส่วนใหญ่จะขายเป็นเงินเชื่อซึ่งบริษัทฯ
จะพิจารณาให้เครดิตเฉพาะลูกค้ารายใหญ่ที่มีการซื้อขายกันมานานหลายปีและมีฐานะการเงินมั่นคงเท่านั้น
ส่วนลูกค้าที่เพิ่งจะเริ่มทำการซื้อขายกันครั้งแรก บริษัทฯ จะให้ลูกค้าเปิด LETTER OF CREDIT
(L/C) ซึ่งตั้งแต่เปิดกิจการในปี 2528 จนถึงปัจจุบันบริษัทฯ
มีปัญหาหนี้สูญจากการจำหน่ายถ่านหินน้อยมาก

กลยุทธ์ในการแข่งขัน

บริษัทฯ
จะเน้นการให้บริการและการควบคุมคุณภาพถ่านหินเป็นกลยุทธ์หลักในการแข่งขันแทนการใช้กลยุทธ์ด้านราคา
นอกจากนี้บริษัทฯ ยังได้พัฒนาวิธีการผลิตถ่านหินให้ได้คุณภาพดี
โดยการนำเทคโนโลยีที่ทันสมัยมาพัฒนาระบบการผลิตถ่านหินอย่างสม่ำเสมอ

ภาวะการแข่งขัน

ธุรกิจการจำหน่ายถ่านหินในประเทศเป็นธุรกิจที่มีผู้ประกอบการน้อยราย (OLIGOPOLY MARKET)
โดยลูกค้าที่เป็นกลุ่มโรงงานอุตสาหกรรมขนาดใหญ่ จะมีคู่แข่งขันที่สำคัญคือบริษัท บ้านปู จำกัด
(มหาชน) ส่วนลูกค้าที่เป็นกลุ่มโรงงานอุตสาหกรรมขนาดกลางและเล็กจะมีคู่แข่งขันที่สำคัญคือ บริษัท
เอ็นเนอร์ยี่ เอิร์ธ จำกัด (มหาชน) และ บริษัท เอเซียกรีน เอนเนอจี จำกัด (มหาชน)
โดยบริษัทฯ
มีเหมืองถ่านหินที่มีคุณภาพสูงเป็นของตนเองและยังมีปริมาณสำรองในเชิงพาณิชย์อีกหลายสิบปี
จึงมีจุดแข็งและศักยภาพในการแข่งขันที่เพียงพอ

แนวโน้มอุตสาหกรรม

[]

ถ่านหินสามารถที่จะนำมาใช้ทดแทนเชื้อเพลิงประเภทอื่นได้เกือบทุกชนิดขึ้นอยู่กับความยากง่ายในการใช้งานและความต้องการพลังงานความร้อนเป็นสำคัญ
โดยแนวโน้มการใช้ถ่านหินยังคงขยายตัวเพิ่มขึ้น
เนื่องจากราคาน้ำมันและเชื้อเพลิงชนิดอื่นยังมีราคาแพงกว่าถ่านหินมาก
ราคาถ่านหินเคลื่อนไหวลดลงมาอย่างต่อเนื่องตั้งแต่ปี 2554 เป็นต้นมา คาดว่าราคาถ่านหินในปี
2559 น่าจะยังผันผวนและเคลื่อนไหวอยู่ในระดับต่ำเนื่องจากยังมีอุปทานส่วนเกิน (EXCESS
SUPPLY) ทั้งนี้ตามภาวะเศรษฐกิจและสถานะการณ์น้ำมันเชื้อเพลิงที่ยังอยู่ในช่วงขาลง

การประกอบธุรกิจเอทานอลเป็นเชื้อเพลิง

เอทานอลหรือเรียกอีกชื่อหนึ่งว่า เอทิลแอลกอฮอล์
คือแอลกอฮอล์ที่ได้จากการแปรรูปพืชผลทางเกษตรประเภทแป้งและน้ำตาล เช่น มันสำปะหลัง,อ้อย,
กากน้ำตาล, ข้าวโพด เป็นต้น โดยผ่านกระบวนการย่อยสลาย และหมักเพื่อเปลี่ยนแป้งเป็นน้ำตาล
และกลั่นเป็นแอลกอฮอล์จนได้ความบริสุทธิ์ถึง 99.5% โดยปริมาตร ทั้งนี้เอทานอลมีสูตรโมเลกุล
C₂H₅OH มีจุดเดือดประมาณ 78 องศาเซลเซียส คุณสมบัติโดยทั่วไปเป็นของเหลวใส ไม่มีสี
ติดไฟง่าย เป็นเชื้อเพลิงที่มีค่าออกเทนสูง เนื่องจากมีออกซิเจนสูงถึง 35%
ดังนั้นหากนำเอาเอทานอลไปผสมกับน้ำมันเบนซินในอัตราส่วนที่เหมาะสมแล้วจะได้น้ำมันเชื้อเพลิงสะอาดที่เผาไหม้ได้สมบูรณ์ขึ้น
และช่วยลดมลพิษทางอากาศ โดยลดปริมาณสารประกอบไฮโดรคาร์บอน คาร์บอนมอนนอกไซด์ (CO)
และคาร์บอนไดออกไซด์ (CO₂) ซึ่งเป็นปัจจัยหลักที่ก่อให้เกิดสภาวะเรือนกระจกในชั้นบรรยากาศ
(GREEN HOUSE EFFECT) รวมทั้งลดควันดำ
สารอะโรเมติกส์และสารประกอบเบนซินซึ่งจะส่งผลดีต่อสิ่งแวดล้อม

เอทานอลเป็นสารเคมีที่สามารถใช้ทดแทนสาร MTBE (METHYL TERTIARY BUTYL ETHER)
ซึ่งเป็น สารปรุงแต่งเพื่อเพิ่มค่าออกเทน (OCTANE) ในน้ำมันเบนซิน โดยสาร MTBE
มีข้อเสียตรงที่ก่อให้เกิดคาร์บอนมอนนอกไซด์ในชั้นบรรยากาศอีกทั้งก่อให้เกิดสารตกค้างและปนเปื้อนกับน้ำใต้ดิน
ซึ่งหลายประเทศประกาศห้ามใช้ แล้ว เนื่องจากก่อให้เกิดมลพิษทางอากาศ
และที่สำคัญประเทศไทยต้องจ่ายเงินเพื่อนำเข้าสาร MTBE ปีละหลายพันล้านบาท

การผลิตเอทานอลเป็นเชื้อเพลิง

บริษัท ไทย อะโกร เอ็นเนอร์ยี่ จำกัด (มหาชน) (“TAE”)
ซึ่งเป็นบริษัทย่อยมีกรรมวิธีการผลิตเอทานอลเพื่อใช้เป็นเชื้อเพลิง
โดยใช้กากน้ำตาลและมันสำปะหลังเป็นวัตถุดิบหลักโดยมีขั้นตอนการผลิตที่สำคัญ 4 ขั้นตอน ดังนี้

การกำหนดราคาเอทานอล

ภาครัฐโดยคณะกรรมการบริหารนโยบายพลังงาน (กบง.)
ได้มีมติเห็นชอบให้ใช้ราคาเอทานอลอ้างอิงจากการเปรียบเทียบราคาต่ำสุด
ระหว่างราคาเอทานอลที่ผู้ผลิตรายงานต่อกรมสรรพสามิตกับราคาเอทานอลที่ผู้ค้าน้ำมันตามมาตรา 7
แห่งพระราชบัญญัติการค้าน้ำมันเชื้อเพลิง พ.ศ. 2543
รายงานต่อสำนักงานนโยบายและแผนพลังงาน (สนพ.) ทั้งนี้ให้มีผลบังคับใช้ตั้งแต่เดือนธันวาคม
2558 เป็นต้นไป

การกำหนดราคาขายเอทานอลจะพิจารณาจากต้นทุนบวกอัตรากำไรขั้นต้นที่เหมาะสม (Cost Plus
Margin) และพิจารณาปัจจัยอื่นประกอบด้วย เช่น ราคาวัตถุดิบที่ใช้ในการผลิตเอทานอล
อุปสงค์และอุปทานของตลาด ตลอดจนภาวะการแข่งขันทั้งตลาดในประเทศและต่างประเทศ เป็นต้น

การจำหน่ายและช่องทางการจัดจำหน่าย

กรมสรรพสามิตกำหนดให้จำหน่ายเอทานอลที่ใช้เป็นเชื้อเพลิงจะต้องผ่านการแปลงสภาพเป็น
“เอทานอลแปลงสภาพ” (Denatured Ethanol)
โดยผสมกับน้ำมันเบนซินหรือน้ำมันแก๊สโซฮอล์ในสัดส่วน 0.5% ผสมกับเอทานอล 99.5%
โดยปริมาตรเพื่อให้ได้เอทานอลแปลงสภาพสำหรับจำหน่ายให้กับบริษัทผู้ค้าน้ำมัน ตามมาตรา 7
แห่งพระราชบัญญัติการค้าน้ำมันเชื้อเพลิง พ.ศ. 2543
โดยบริษัทผู้ค้าน้ำมันจะนำเอทานอลที่ซื้อไปผสมกับน้ำมันเบนซินในอัตราส่วนผสม 10%, 20%, หรือ
85% เป็นน้ำมันแก๊สโซฮอล์ E10, E20 หรือ E85
โดยลูกค้าเป็นผู้รับผิดชอบการขนส่งเอทานอลที่ซื้อเองเป็นส่วนใหญ่
และมีบางรายที่ผู้ขายเป็นผู้รับผิดชอบการขนส่งเอทานอลที่ซื้อจนถึงคลังเก็บน้ำมันของลูกค้าซึ่งส่วนใหญ่จะขายเป็นเงินเชื่อโดยลูกค้าเป็นบริษัทน้ำมันขนาดใหญ่ที่มีความมั่นคงทางการเงินสูง
จึงไม่มีความเสี่ยงจากการที่ลูกค้าจะไม่ชำระหนี้ในอนาคต

กลยุทธ์ในการแข่งขัน

เน้นการให้บริการและการควบคุมคุณภาพสินค้าเป็นกลยุทธ์ที่สำคัญที่ทำให้ได้รับความไว้วางใจจากลูกค้า
และทำให้สามารถครอบครองตลาดไว้ได้เป็นส่วนใหญ่

ภาวะอุตสาหกรรมเอทานอล

คณะกรรมการนโยบายพลังงานแห่งชาติ (กพช.)
ได้มีมติเห็นชอบให้ใช้แผนพัฒนาพลังงานทดแทนและพลังงานทางเลือก พ.ศ. 2558-2579 เมื่อวันที่
17 กันยายน 2558 ที่ผ่านมา โดยได้กำหนดสัดส่วนการใช้พลังงานทดแทนเป็นร้อยละ 30
ของการใช้พลังงานขั้นสุดท้ายของประเทศในปี 2579
และได้กำหนดเป้าหมายความต้องการใช้เอทานอลเป็นแผน 20 ปี (พ.ศ.2558-2579)
ที่ประมาณการจากความต้องการใช้เอทานอลจำนวน 5.09 ล้านลิตรต่อวันในปี 2562 จำนวน 7.38
ล้านลิตรต่อวันในปี 2569 และจำนวน 11.30 ล้านลิตรต่อวัน ในปี 2579 ตามลำดับ
โดยพิจารณาจากความต้องการใช้พลังงานในภาคขนส่ง
และความสามารถในการผลิตเชื้อเพลิงชีวภาพเป็นหลัก
ซึ่งกระทรวงพลังงานได้กำหนดยุทธศาสตร์เพื่อส่งเสริมการพัฒนาพลังงานทดแทน 3 ด้าน ดังนี้คือ
(1) ยุทธศาสตร์ที่ 1 : การเตรียมความพร้อมด้านวัตถุดิบและเทคโนโลยีพลังงานทดแทน (2)
ยุทธศาสตร์ที่ 2 : การเพิ่มศักยภาพการผลิต การใช้ และตลาดพลังงานทดแทน และ (3)
ยุทธศาสตร์ที่ 3 : การสร้างจิตสำนึกและเข้าถึงองค์ความรู้และข้อเท็จจริงด้านพลังงานทดแทน

นอกจากนั้น กพช. ยังได้อนุมัติแผนบริหารจัดการน้ำมันเชื้อเพลิงของประเทศในระยะยาว พ.ศ.
2558-2579 (Oil Plan 2015)
เพื่อใช้กำหนดทิศทางการบริหารจัดการด้านน้ำมันเชื้อเพลิงให้สอดคล้องกับเป้าหมายที่ระบุภายใต้แผนอนุรักษ์พลังงาน
และแผนพัฒนาพลังงานทดแทนและพลังงานทางเลือก
ซึ่งยุทธศาสตร์ที่สำคัญของแผนบริหารจัดการน้ำมันเชื้อเพลิง
คือการบริหารจัดการประเภทหรือชนิดของน้ำมันเชื้อเพลิงให้เหมาะสม
โดยการลดประเภทหรือชนิดของน้ำมันเชื้อเพลิงและการผลักดันให้มีการใช้น้ำมันเชื้อเพลิงมาตรฐานเดียวกันและสอดคล้องกับมาตรฐานภูมิภาคอาเซียน
(Harmonisation of ASEAN Fuel Quality Standards: HAFQS) ได้แก่
ลดชนิดน้ำมันเชื้อเพลิง ในกลุ่มแก๊สโซฮอล์ E10 โดยยกเลิกน้ำมันแก๊สโซฮอล์ E10 ออกเทน 91
เป็นลำดับแรก โดยจะต้องดำเนินการควบคู่ไปกับมาตรการด้านราคา คือ
การปรับโครงสร้างราคาน้ำมันแก๊สโซฮอล์ E10 ออกเทน 95 ให้สะท้อนต้นทุนการผลิต
รวมทั้งกำหนดส่วนต่างราคาขายปลีกน้ำมันแก๊สโซฮอล์ชนิดต่างๆ ให้เหมาะสม
นอกจากนี้ยังต้องเตรียมความพร้อมการจัดหาน้ำมันเบนซินพื้นฐาน
ตลอดจนประชาสัมพันธ์ให้ผู้บริโภคเลือกใช้น้ำมันแก๊สโซฮอล์ตามศักยภาพของรถยนต์
และผลักดันให้มีการจัดตั้งคณะทำงานด้านการกำหนดมาตรฐานคุณภาพน้ำมันเชื้อเพลิงที่ใช้ในภาคการขนส่งของอาเซียน

เนื่องจากสถานการณ์ราคาน้ำมันดิบในตลาดโลกที่ปรับลดลงอย่างต่อเนื่อง
ทำให้ผู้ใช้น้ำมันหันไปเติมน้ำมันเชื้อเพลิงที่มีส่วนผสมของเอทานอลน้อยลง
โดยเฉพาะน้ำมันแก๊สโซฮอล์ E85 ที่ปริมาณจำหน่ายลดลงอย่างมีนัยสำคัญ
ซึ่งอาจจะส่งผลกระทบต่อเป้าหมายการส่งเสริมเอทานอลได้
ทั้งนี้จะเห็นได้จากปริมาณความต้องการใช้เอทานอลที่ค่อนข้างคงที่ในปี 2558 โดยเฉลี่ยอยู่ที่ 3.49
ล้านลิตรต่อวัน
กอปรกับราคาน้ำมันในตลาดโลกที่ปรับตัวลดลงอย่างต่อเนื่องยังเป็นแรงกดดันให้ราคาเอทานอลที่เป็นส่วนผสมในน้ำมันแก๊สโซฮอล์ปรับตัวลดลงตามไปด้วย

ภาวะการแข่งขัน

ปัจจุบันประเทศไทยมีโรงงานผลิตเอทานอลที่เปิดดำเนินการแล้ว 22
โรงงานมีกำลังการผลิตเอทานอลรวมทั้งสิ้น 5,040,000 ลิตรต่อวัน
ซึ่งสามารถแบ่งตามประเภทวัตถุหลักที่ใช้ในการผลิตเอทานอลได้ดังนี้

(1) โรงงานผลิตเอทานอลจากกากน้ำตาลและน้ำอ้อย จำนวน 11 แห่ง กำลังการผลิตรวม
    2,510,000 ลิตรต่อวัน

(2) โรงงานผลิตเอทานอลจากมันสำปะหลังและกากน้ำตาลจำนวน 4 แห่ง กำลังการผลิตรวม
    700,000 ลิตรต่อวัน

(3) โรงงานผลิตเอทานอลจากมันสำปะหลังจำนวน 7 แห่ง มีกำลังการผลิตรวม 1,830,000
    ลิตรต่อวัน

นอกจากนี้ยังมีโรงงานผลิตเอทานอลที่อยู่ระหว่างการก่อสร้างอีก 2
โรงงานมีกำลังการผลิตรวมทั้งสิ้น 1,220,000 ลิตรต่อวัน
เมื่อโรงงานดังกล่าวสร้างเสร็จทั้งหมดจะทำให้กำลังการผลิตเอทานอลเพิ่มขึ้นเป็น 6,260,000
ลิตรต่อวัน โดยความต้องการใช้เอทานอลในประเทศจะเพิ่มสูงขึ้นอย่างต่อเนื่องเป็นประมาณ 3.49
ล้านลิตรต่อวันในช่วงปลายปี 2558 แต่ยังมีอุปทานเอทานอลส่วนเกิน
กอปรกับราคาน้ำมันในตลาดโลกที่ปรับตัวลดลงอย่างต่อเนื่องอยู่ในช่วง 30-40
ดอลล่าร์สหรัฐอเมริกาต่อบาร์เรล
จึงเป็นแรงกดดันให้ผู้ประกอบการเอทานอลยังต้องปรับลดราคาจำหน่ายลงตามภาวะตลาดที่เกิดขึ้น

TAE มีส่วนแบ่งตลาดเพิ่มขึ้นอย่างต่อเนื่องจากร้อยละ 7.37 ในปี 2553 เพิ่มขึ้นเป็นร้อยละ 13.33
ในปี 2555 ในขณะที่ปริมาณความต้องการใช้เอทานอลในปี 2556 เพิ่มขึ้นถึงร้อยละ 87.21
หรือเพิ่มขึ้นเกือบเท่าตัวเมื่อเทียบกับปี 2555 ทำให้ส่วนแบ่งตลาดของ TAE ในปี 2556
ลดลงมาอยู่ที่ร้อยละ 7.12 สำหรับ ส่วนแบ่งตลาดของ TAE ในปี 2558 อยู่ที่ร้อยละ 8.19
ซึ่งใกล้เคียงกับส่วนแบ่งตลาดในปี 2557 อย่างไรก็ตามTAE ได้วางแผนการผลิตเอทานอลในปี
2559 เต็มอัตรากำลังการผลิตเอทานอลของทั้งสองสายการผลิต คาดว่าจะทำให้ TAE
มีส่วนแบ่งตลาดเพิ่มขึ้นอีกในปี 2559

+---------+--------------------+-----------------------+---------------+
| ปี       | ปริมาณการใช้เอทานอล  | ปริมาณการ              | ส่วนแบ่งตลาดของ |
|         |                    | ขายเอทานอลแปลงสภาพของ |               |
|         | ในประเทศ           | TAE                   | TAE           |
|         |                    |                       |               |
|         | (ล้านลิตร)           | (ล้านลิตร)              | (ล้านลิตร)      |
+---------+--------------------+-----------------------+---------------+
| 2553    | 450.15             | 33.19                 | 7.37          |
+---------+--------------------+-----------------------+---------------+
| 2554    | 446.51             | 45.93                 | 10.29         |
+---------+--------------------+-----------------------+---------------+
| 2555    | 503.04             | 67.05                 | 13.33         |
+---------+--------------------+-----------------------+---------------+
| 2556    | 941.75             | 67.06                 | 7.12          |
+---------+--------------------+-----------------------+---------------+
| 2557    | 1,179.63           | 97.80                 | 8.29          |
+---------+--------------------+-----------------------+---------------+
| 2558    | 1,273.08           | 104.30                | 8.19          |
+---------+--------------------+-----------------------+---------------+
| ที่มา :   |                    |                       |               |
| กรมธุรก  |                    |                       |               |
| ิจพลังงาน |                    |                       |               |
| กระทรว  |                    |                       |               |
| งพลังงาน |                    |                       |               |
+---------+--------------------+-----------------------+---------------+

บริษัท ลานนารีซอร์สเซส จำกัด (มหาชน)
(“LANNA”)และบริษัทย่อยได้บริหารความเสี่ยงด้วยความระมัดระวังอย่างรอบด้านเพื่อลดผลกระทบหรือโอกาสของการเกิดความเสี่ยงให้ต่ำที่สุดและพยายามลดความไม่แน่นอนในการดำเนินงานที่มีนัยสำคัญโดยมีสาระสำคัญสรุปได้ดังนี้

ความเสี่ยงด้านธุรกิจถ่านหิน

1.  ความเสี่ยงจากการทำเหมืองถ่านหิน : บริษัทย่อยได้รับสัมปทานการทำเหมืองถ่านหิน (COAL
    CONTRACT OF WORK) จากรัฐบาลแห่งประเทศอินโดนีเซีย
    โดยมีการสำรวจเพื่อประเมินปริมาณสำรองและคุณภาพของแหล่งถ่านหินอย่างละเอียดถี่ถ้วนเพื่อให้มั่นใจว่ามีปริมาณถ่านหินสำรองเพียงพอต่อการทำเหมืองและนำข้อมูลจากการสำรวจมาใช้ในการออกแบบและวางแผนการทำเหมือง
    (MINE MASTER PLAN)
    โดยปัจจัยเสี่ยงจากการทำเหมืองถ่านหินส่วนใหญ่เป็นเรื่องของภัยธรรมชาติ
    โดยเฉพาะประเทศอินโดนีเซียที่มักจะมีฝนตกชุกในแต่ละปี
    ทำให้การผลิตและการส่งมอบถ่านหินอาจจะมีอุปสรรคไม่เป็นไปตามเป้าหมายที่กำหนดไว้จึงได้วางแผนการผลิตเพื่อเก็บสต๊อกถ่านหินไว้ให้เพียงพอต่อการจำหน่ายตามข้อผูกพันหรือสัญญาซื้อขายถ่านหินที่ทำไว้ล่วงหน้า

2.  ความเสี่ยงจากความผันผวนของราคาถ่านหิน :
    ราคาถ่านหินมักจะมีความผันผวนเช่นเดียวกับราคาเชื้อเพลิงชนิดอื่นซึ่งขึ้นอยู่กับอุปสงค์อุปทานในตลาดและมักจะมีปัจจัยแวดล้อมเข้ามากระทบอยู่ตลอดเวลา
    ถึงแม้ในรอบปี 2558 ราคาถ่านหินได้ปรับตัวลดลงอย่างต่อเนื่องก็ตาม
    แต่ได้วางแผนการขายถ่านหินบางส่วนไว้ล่วงหน้าเพื่อปรับแผนการผลิตและการขายถ่านหินอยู่ตลอดเวลาเพื่อลดผลกระทบจากราคาถ่านหินที่ปรับตัวลดลงและต้นทุนการผลิตถ่านหินที่เพิ่มสูงขึ้น
    รวมทั้งติดตามประเมินสภาวะตลาดและแนวโน้มราคาถ่านหินอย่างใกล้ชิด
    เพื่อเลือกช่วงเวลาที่เหมาะสมในการตกลงทำสัญญาซื้อขายถ่านหินกับลูกค้า
    โดยกำหนดให้มีการปรับราคาขายถ่านหินตามราคาดัชนีของตลาดโลก (INDEX LINK)
    ให้เหมาะสมสอดคล้องกับสภาวะตลาดเพื่อให้สามารถจำหน่ายถ่านหินได้ในราคาที่ดีและเพิ่มความแน่นอนในเรื่องรายได้ให้มากขึ้น

3.  ความเสี่ยงด้านการส่งมอบถ่านหิน :
    ความเสี่ยงส่วนใหญ่คือไม่สามารถส่งมอบถ่านหินให้แก่ลูกค้าได้ตามกำหนดเวลาทำให้ต้องจ่ายค่าปรับให้กับบริษัทเรือที่มาจอดรอรับสินค้า
    (DEMURRAGE) ซึ่งส่วนใหญ่เกิดจากเหตุสุดวิสัย เช่น
    มีฝนตกหนักทำให้ไม่สามารถผลิตถ่านหินได้ตามแผนงานที่กำหนดไว้ เป็นต้น
    โดยกำหนดให้มีการสื่อสารระหว่างฝ่ายผลิตและฝ่ายขายอย่างใกล้ชิด
    รวมทั้งจัดให้มีระบบการติดตามข้อมูลการผลิตและการขนส่งถ่านหินอยู่ตลอดเวลาจนทำให้สามารถปรับเปลี่ยนแผนการส่งมอบถ่านหินได้ทันต่อสถานการณ์ที่เกิดขึ้นโดยไม่มีการจ่ายค่าปรับอันเนื่องจากการส่งมอบถ่านหินล่าช้าในรอบปี
    2558 ที่ผ่านมา

4.  ความเสี่ยงจากการพึ่งพิงลูกค้ารายใหญ่ : ในรอบปี 2558
    ที่ผ่านมาบริษัทย่อยในประเทศอินโดนีเซียสามารถหาลูกค้ารายใหม่เพิ่มขึ้นโดยไม่พึ่งพิงลูกค้ารายใดรายหนึ่งเป็นพิเศษ
    กอปรกับราคาถ่านหินยังถูกกว่าเชื้อเพลิงชนิดอื่นและมีผู้ประกอบการอุตสาหกรรมหันมาใช้ถ่านหินมากขึ้นทุกปีจึงมีอุปสงค์รองรับการหาลูกค้ารายใหม่เพิ่มขึ้นเพื่อกระจายความเสี่ยงให้มีผลกระทบน้อยที่สุด

5.  ความเสี่ยงเนื่องจากลูกค้าไม่ชำระหนี้ค่าถ่านหิน :
    การขายถ่านหินในประเทศส่วนใหญ่จะขายเป็นเงินเชื่อ
    ส่วนการขายถ่านหินของบริษัทย่อยในประเทศอินโดนีเซียจะกำหนดให้ลูกค้าเปิด LETTER OF
    CREDIT ให้ก่อนส่งมอบถ่านหิน
    อย่างไรก็ตามการขายเป็นเงินเชื่อจะพิจารณาเฉพาะลูกค้าที่มีคุณภาพเท่านั้น
    โดยมีคณะกรรมการพิจารณาการให้เครดิตแก่ลูกค้าทำการกลั่นกรองและเน้นการขายเชื่ออย่างระมัดระวัง
    นอกจากนี้ยังได้จัดให้มีการตั้งสำรองเผื่อหนี้สงสัยจะสูญไว้ในบัญชีโดยพิจารณาจากคุณภาพและอายุหนี้ที่คงค้างเพื่อไม่ให้เกิดผลกระทบต่องบการเงินในอนาคตหากมีหนี้สูญเกิดขึ้น

6.  ความเสี่ยงด้านสินค้าทดแทน :
    เมื่อเปรียบเทียบกับราคาต่อหน่วยของค่าความร้อนที่เท่ากันของเชื้อเพลิงทดแทนอย่างอื่นอันได้แก่
    น้ำมันเตา น้ำมันดีเซล
    และก๊าซธรรมชาติแล้วจะเห็นได้ว่าถ่านหินยังคงมีราคาต่อหน่วยของค่าความร้อนที่ต่ำกว่าเชื้อเพลิงชนิดอื่นมาก
    จึงประเมินได้ว่าความเสี่ยงด้านสินค้าทดแทนยังอยู่ในเกณฑ์ที่ต่ำ

7.  ความเสี่ยงด้านปริมาณสำรองของถ่านหิน :
    เพื่อลดความเสี่ยงจากการลดลงของปริมาณสำรองถ่านหิน
    จึงมีนโยบายที่จะจัดซื้อจัดหาแหล่งถ่านหินแห่งใหม่เพิ่มเติมอยู่ตลอดเวลาเพื่อชดเชยปริมาณสำรองถ่านหินที่ใช้ไปในแต่ละปี
    ตลอดจนศึกษาและประเมินประสิทธิภาพของการทำเหมือง (OPERATIONAL AUDIT)
    เพื่อให้มั่นใจว่าการออกแบบการทำเหมืองและขั้นตอนการผลิตถ่านหินที่ดำเนินการอยู่ถูกต้องเหมาะสมสอดคล้องกับสภาพภูมิประเทศและลักษณะการวางตัวของแหล่งถ่านหินเพื่อเป็นหลักประกันว่าการดำเนินงานทุกขั้นตอนของการผลิตถ่านหินเป็นไปตามมาตรฐานสากลและมีประสิทธิภาพประสิทธิผลสูงสุดเพื่อให้ปริมาณสำรองถ่านหินถูกนำไปใช้หาประโยชน์อย่างเต็มที่ในเชิงพาณิชย์ตามมาตรฐาน
    THE AUSTRALASIAN CODE FOR REPORTING MINERAL STANDARDS (“JORC CODE”)

8.  ความเสี่ยงจากการดำเนินงานของผู้รับจ้างทำเหมืองถ่านหิน :
    บริษัทย่อยใช้วิธีการว่าจ้างผู้รับเหมาในการทำเหมืองถ่านหิน
    ดังนั้นหากผู้รับเหมาไม่สามารถดำเนินงานได้ตามแผนงานที่กำหนดไว้เนื่องจากมีปัญหาต่างๆ
    เช่น การจัดซื้อจัดหาเครื่องจักรไม่เป็นไปตามกำหนดเวลาก็ดี
    หรือการซ่อมบำรุงรักษาไม่ได้มาตรฐานก็ดีหรือมีปัญหาแรงงานก็ดี
    ย่อมส่งผลกระทบต่อการผลิตและการจำหน่ายถ่านหินของบริษัทฯ และบริษัทย่อย
    ฉะนั้นเพื่อป้องกันความเสี่ยงในเรื่องนี้
    จึงได้จัดให้มีผู้รับเหมามากกว่าหนึ่งรายโดยคัดเลือกเฉพาะผู้รับเหมาที่มีคุณภาพและน่าเชื่อถือ
    รวมทั้งมีประสบการณ์และประวัติการทำงานที่ดี
    โดยทำสัญญาว่าจ้างอย่างต่ำเป็นเวลาสามปีเพื่อให้มีปริมาณงานมากพอในการจัดหาแหล่งเงินทุนของผู้รับเหมาแต่ละราย
    นอกจากนี้บริษัทย่อยยังติดตามการปฏิบัติงานของผู้รับเหมาอย่างใกล้ชิดโดยจัดให้มีการจัดประชุมร่วมกับผู้รับเหมาแต่ละรายเป็นประจำทุกสัปดาห์
    เพื่อพิจารณาแผนปฏิบัติงาน และร่วมกันแก้ไขปัญหาที่เกิดขึ้นอย่างรอบคอบและระมัดระวัง

9.  ความเสี่ยงด้านสิ่งแวดล้อม : บริษัทฯ
    และบริษัทย่อยมิได้ละเลยจิตสำนึกและความรับผิดชอบที่มีต่อสังคม ชุมชนและสิ่งแวดล้อม
    การทำเหมืองถ่านหินของบริษัทย่อยจะต้องปฏิบัติตามแผนผังโครงการทำเหมืองและรายงานผลกระทบสิ่งแวดล้อม
    (ENVIRONMENTAL IMPACT ANALYSIS STUDY)
    ที่ได้รับการอนุมัติจากหน่วยราชการและจัดให้มีการฟื้นฟูสภาพพื้นที่เพื่อปรับปรุงสภาพแวดล้อมและระบบนิเวศวิทยาภายหลังการทำเหมืองให้อยู่ในสภาพที่ดี
    ด้วยการปลูกต้นไม้ที่มีคุณค่าเชิงอนุรักษ์และมีการปรับปรุงพื้นที่เพื่อใช้ในกิจกรรมต่าง ๆ เช่น
    ปรับปรุงพื้นที่เพื่อการเกษตร อ่างเก็บน้ำและการใช้พื้นที่เพื่ออยู่อาศัย เป็นต้น โดย PT.
    LANNA HARITA INDONESIA (LHI) และ PT. SINGLURUS PRATAMA (SGP)
    ซึ่งเป็นบริษัทย่อยที่ประกอบธุรกิจทำเหมืองถ่านหินในประเทศอินโดนีเซียก็ได้รับรางวัลดีเด่นด้านสิ่งแวดล้อมในปี
    2558 เนื่องจากสามารถบริหารจัดการสิ่งแวดล้อมได้ดีตามข้อกำหนดของกฎหมาย
    สำหรับศูนย์จำหน่ายถ่านหินอยุธยาซึ่งเป็นสถานประกอบการในประเทศก็ได้ดูแลสิ่งแวดล้อมด้วยการปลูกต้นไม้เพื่อสร้างแนวกันลมสำหรับป้องกันฝุ่นละออง
    รวมทั้งติดตั้งสเปย์แรงดันสูงสำหรับพรมน้ำบริเวณรอบๆ
    พื้นที่กองเก็บถ่านหินและเส้นทางลำเลียงขนส่งถ่านหิน
    ส่วนน้ำทิ้งก็มีการรวบรวมเข้าบ่อกักเก็บตะกอนเพื่อไม่ให้ตะกอนไหลลงสู่แม่น้ำสาธารณะ
    ควบคุมรถบรรทุกให้คลุมผ้าใบและมีบ่อล้างล้อรถบรรทุกถ่านหินเพื่อป้องกันเศษวัสดุติดพื้นถนนสาธารณะ
    มีการตรวจสอบคุณภาพอากาศ, น้ำและเสียงอย่างสม่ำเสมอ
    และได้ก่อสร้างโรงเรือนขนาดใหญ่เพื่อกองเก็บและขนถ่ายถ่านหินให้อยู่ภายในโรงเรือนที่ปิดมิดชิดซึ่งสามารถควบคุมฝุ่นละอองได้อย่างมีประสิทธิภาพมากยิ่งขึ้น

ความเสี่ยงด้านธุรกิจเอทานอล

บริษัท ไทย อะโกร เอ็นเนอร์ยี่ จำกัด (มหาชน) (“TAE”)
ซึ่งเป็นบริษัทย่อยในประเทศไทยที่ประกอบธุรกิจผลิตเอทานอลเพื่อใช้ผสมกับน้ำมันเบ็นซินในอัตราส่วนต่างๆ
เป็นน้ำมันแก๊สโซฮอล์ E10, E20 และ E85 เพื่อใช้เป็นเชื้อเพลิงสำหรับรถยนต์โดยทั่วไป
โดยมีการบริหารความเสี่ยงที่สำคัญดังนี้

(1) ความเสี่ยงด้านการจัดหาวัตถุดิบหลัก

กากน้ำตาลเป็นวัตถุดิบหลักคิดเป็นสัดส่วนมากกว่าร้อยละ 80 ของต้นทุนการผลิตเอทานอลโดยรวม
ซึ่งปริมาณผลผลิตกากน้ำตาลในแต่ละปีขึ้นอยู่กับปริมาณอ้อยที่ส่งเข้าหีบของโรงงานน้ำตาล
โดยที่อ้อยเป็นผลผลิตทางการเกษตรที่มีผลกระทบในหลายด้าน เช่น
พื้นที่เพาะปลูกอ้อยที่ผันแปรไปตามผลตอบแทนเมื่อเทียบกับพืชไร่ชนิดอื่น สภาพภูมิอากาศ โรคระบาด
ตลอดจนปริมาณน้ำฝนและน้ำชลประทานในแต่ละปี ซึ่ง TAE
ได้จัดหาวัตถุดิบกากน้ำตาลโดยทำสัญญาซื้อขายระยะยาวกับผู้ผลิตและหรือผู้จัดจำหน่ายกากน้ำตาลในประเทศเพื่อตกลงปริมาณและกำหนดเวลาส่งมอบกากน้ำตาลไว้ล่วงหน้าในแต่ละปี
ซึ่งนอกจากจะช่วยให้สามารถบริหารสต็อกกากน้ำตาลรวมทั้งวางแผนการผลิตและการจำหน่ายเอทานอลได้อย่างมีประสิทธิภาพประสิทธิผลแล้วยังช่วยลดความเสี่ยงที่อาจจะต้องหยุดหรือชะลอการผลิตเอทานอลเนื่องจากไม่สามารถจัดหาวัตถุดิบกากน้ำตาลได้เพียงพออีกด้วย

  (2) ความเสี่ยงจากความผันผวนของราคาวัตถุดิบหลัก

วัตถุดิบกากน้ำตาลเป็นต้นทุนหลักคิดเป็นสัดส่วนมากกว่าร้อยละ 80
ของต้นทุนการผลิตเอทานอลโดยรวม
ดังนั้นการเปลี่ยนแปลงราคากากน้ำตาลจึงส่งผลกระทบต่อต้นทุนการผลิตเอทานอลโดยตรง
ทั้งนี้ราคากากน้ำตาลจะผันแปรไปตามอุปสงค์อุปทานในทิศทางเดียวกับการเปลี่ยนแปลงราคาน้ำตาล
นอกจากนี้ราคากากน้ำตาลยังเป็นไปตามฤดูกาลและกลไกตลาดกล่าวคือในช่วงฤดูหีบอ้อยที่มีผลผลิตกากน้ำตาลจำนวนมาก
ราคากากน้ำตาลก็จะถูกและราคาจะปรับตัวสูงขึ้นเมื่อปริมาณกากน้ำตาลในตลาดลดลง
ดังนั้นหากราคากากน้ำตาลปรับตัวสูงขึ้นอย่างรวดเร็วอาจจะส่งผลกระทบต่อต้นทุนขายและอัตรากำไรของ
TAE ได้เนื่องจากไม่สามารถปรับราคาขายเอทานอลตามสัดส่วนที่เพิ่มขึ้นของต้นทุนวัตถุดิบได้ซึ่ง TAE
ก็ตระหนักในเรื่องนี้เป็นอย่างดีจึงมีนโยบายกำหนดราคาขายเอทานอลจากต้นทุนบวกด้วยอัตรากำไรขั้นต้นที่เหมาะสม
อีกทั้งมีการติดตามสถานการณ์ตลาดและการเคลื่อนไหวของราคาวัตถุดิบกากน้ำตาลอย่างใกล้ชิดและสม่ำเสมอ
ตลอดจนมีการเจรจาทำสัญญาซื้อขายกากน้ำตาลไว้ล่วงหน้าก่อนฤดูหีบอ้อย
เพื่อให้สามารถจัดซื้อกากน้ำตาลได้ในราคาที่ถูกและสามารถแข่งขันได้

(3) ความเสี่ยงจากการพึ่งพิงผู้จำหน่ายวัตถุดิบหลัก

TAE มีการทำสัญญาซื้อขายวัตถุดิบกากน้ำตาลกับบริษัทน้ำตาลมิตรผล จำกัด (“มิตรผล”)
เป็นสัญญาระยะยาวในสัดส่วนประมาณร้อยละ 40-50
ของปริมาณความต้องการใช้กากน้ำตาลในแต่ละปี
เนื่องจากที่ตั้งโรงงานน้ำตาลมิตรผลอยู่ใกล้กับโรงงานผลิต เอทานอลของ TAE
ทำให้สามารถลดต้นทุนค่าขนส่งได้บางส่วน แต่อย่างไรก็ตาม TAE
ก็ได้ทำสัญญาซื้อขายกากน้ำตาลระยะยาวกับผู้ผลิตรายอื่นเพิ่มเติมอยู่ตลอดเวลา
โดยมีการตกลงปริมาณกากน้ำตาลที่ซื้อขายไว้ล่วงหน้าในแต่ละปี
ทั้งนี้เพื่อลดความเสี่ยงจากการพึ่งพิงผู้จำหน่ายวัตถุดิบรายใดรายหนึ่งเป็นหลัก

(4) ความเสี่ยงจากการพึ่งพิงลูกค้ารายใหญ่

TAE จำหน่ายเอทานอลเพื่อใช้เป็นเชื้อเพลิง ให้กับผู้ค้าน้ำมันตามมาตรา 7
แห่งพระราชบัญญัติการค้าน้ำมันเชื้อเพลิง พ.ศ. 2543 เพื่อนำไปผสมเป็นน้ำมันแก๊สโซฮอล์
ซึ่งถือว่าเป็นตลาดที่มีลูกค้าน้อยราย
ดังนั้นลูกค้ารายใหญ่ที่มีความต้องการเอทานอลในปริมาณมากจึงมีอำนาจต่อรองทั้งราคาและเงื่อนไขการซื้อขาย
เช่น ขอเครดิตการชำระเงินที่ยาวขึ้น เป็นต้น
แต่หากไม่มีการสั่งซื้อเอทานอลจากลูกค้ารายใหญ่หรือปริมาณการสั่งซื้อเอทานอลลดลง
อาจจะส่งผลกระทบต่อรายได้และผลกำไรของ TAE ได้ TAE
จึงเน้นการสร้างความสัมพันธ์อันดีกับลูกค้าเพื่อสร้างความเชื่อมั่น และความพึงพอใจสูงสุดให้กับลูกค้า
อีกทั้งพยายามลดการพึ่งพิงลูกค้ารายใดรายหนึ่งเป็นหลัก
โดยขยายฐานลูกค้าให้มากขึ้นเพื่อให้สามารถจำหน่ายเอทานอลได้ตามเป้าหมายในราคาและเงื่อนไขที่ดีที่สุด

(5) ความเสี่ยงจากนโยบายของภาครัฐ

คณะกรรมการนโยบายพลังงานแห่งชาติ (กพช.)
ได้กำหนดแผนพัฒนาพลังงานทดแทนและพลังงานทางเลือก พ.ศ. 2558 – 2579
โดยกำหนดเป้าหมายความต้องการใช้เอทานอลในปี 2579 ไว้ที่ 11.30 ล้านลิตรต่อวัน
โดยพิจารณาจากความต้องการพลังงานในภาคขนส่งและความสามารถในการผลิตเชื้อเพลิงชีวภาพเป็นหลัก
รวมทั้งยกเลิกการจำหน่ายน้ำมันแก๊สโซฮอล์ อี 10 ออกเทน 91
และปรับโครงสร้างราคาน้ำมันแก๊สโซฮอล์ชนิดต่างๆ
ให้เหมาะสมเพื่อช่วยลดต้นทุนของโรงกลั่นและสถานีบริการน้ำมัน ซึ่ง TAE
ก็ตระหนักถึงความเสี่ยงดังกล่าวจึงได้บริหารการผลิตและการจำหน่ายเอทานอลให้เกิดประสิทธิภาพสูงสุด
โดยมุ่งเน้นการรักษาคุณภาพผลิตภัณฑ์และความสัมพันธ์อันดีกับลูกค้า
เพื่อให้มั่นใจว่าจะได้รับผลกระทบจากนโยบายของภาครัฐน้อยที่สุด

(6) ความเสี่ยงจากการใช้ก๊าซชีวภาพเป็นเชื้อเพลิงหลัก

TAE
ใช้ก๊าซชีวภาพเป็นเชื้อเพลิงหลักสำหรับการผลิตไอน้ำและกระแสไฟฟ้าเพื่อใช้ในกระบวนการผลิตเอทานอล
ซึ่งเป็นหนึ่งในนโยบายของการลดต้นทุนและเพิ่มประสิทธิภาพการผลิตเอทานอลจากเดิมที่ใช้น้ำมันเตาเป็นเชื้อเพลิงหลักในการผลิตไอน้ำ
ทำให้สามารถลดต้นทุนค่าเชื้อเพลิงได้เป็นจำนวนมาก
อย่างไรก็ตามหากเกิดภัยธรรมชาติที่ส่งผลให้บ่อผลิตก๊าซชีวภาพได้รับความเสียหายและกระบวนการผลิตก๊าซชีวภาพต้องหยุดชะงักจนต้องหันไปใช้เชื้อเพลิงชนิดอื่นแทน
เช่น น้ำมันเตาและกะลาปาล์ม เป็นต้น ย่อมส่งผลให้ต้นทุนการผลิตเอทานอลเพิ่มสูงขึ้น ซึ่ง TAE
ก็ตระหนักถึงความเสี่ยงดังกล่าวจึงได้ปรับปรุงโครงสร้างบ่อผลิตก๊าซชีวภาพให้มีความมั่นคงแข็งแรงและมีการซ่อมแซมบำรุงรักษาเครื่องจักรอุปกรณ์ต่าง
ๆ อย่างสม่ำเสมออยู่ตลอดเวลา
เพื่อให้สามารถผลิตก๊าซชีวภาพได้อย่างต่อเนื่องและมีประสิทธิภาพสูงสุด
นอกจากนี้ยังได้จัดทำกรมธรรม์ประกันความเสี่ยงภัยทุกชนิดที่เกิดจากภัยธรรมชาติเพื่อรองรับความเสี่ยงไว้อีกทางหนึ่งด้วยน

(7) ความเสี่ยงด้านสิ่งแวดล้อม

TAE ให้ความสำคัญและตระหนักถึงผลกระทบด้านสุขอนามัยของชุมชนโดยรอบโรงงาน
จึงมีความมุ่งมั่นและเอาใจใส่ต่อสภาพแวดล้อมและมลภาวะที่อาจจะเกิดขึ้น
โดยมีนโยบายที่จะไม่ระบายน้ำเสียที่ผ่านการบำบัดแล้วลงสู่พื้นที่สาธารณะในลักษณะ “ZERO
DISCHAGE” อีกทั้งได้ลงทุนติดตั้งอุปกรณ์ (BIO SCRUBBER) สำหรับกำจัดก๊าซไฮโดรเจนซัลไฟด์
(H2S) ในก๊าซชีวภาพที่ใช้เป็นเชื้อเพลิงสำหรับการผลิตไอน้ำและกระแสไฟฟ้า
ทำให้ก๊าซชีวภาพมีความสะอาดและมีคุณภาพที่ดีขึ้น
ทั้งนี้เพื่อลดมลภาวะในอากาศที่อาจจะเกิดขึ้นกับชุมชนที่ตั้งอยู่ในบริเวณใกล้เคียง

(8) ความเสี่ยงจากราคาน้ำมันในตลาดโลกลดลง

เนื่องจากน้ำมันแก๊สโซฮอล์ประกอบด้วยส่วนผสมของเอทานอลและน้ำมันเบนซิน
ดังนั้นถ้าราคาน้ำมันในตลาดโลกลดต่ำลงอย่างต่อเนื่องและอย่างมีนัยสำคัญจะส่งผลกระทบต่อความต้องการใช้เอทานอลในการผสมเป็นน้ำมันแก๊สโซฮอล์
และจะเพิ่มแรงกดดันให้ผู้ผลิตเอทานอลต้องปรับลดราคาจำหน่ายเอทานอลให้ต่ำลง ซึ่ง TAE
ก็ตระหนักในเรื่องนี้จึงได้พยายามปรับปรุงประสิทธิภาพเพื่อลดต้นทุนการผลิตเอทานอลให้ต่ำลง
รวมทั้งสนับสนุนภาครัฐให้มีการส่งเสริมการใช้น้ำมันแก๊สโซฮอล์ให้มากขึ้นตามแผนพัฒนาพลังงานทดแทนและพลังงานทางเลือก
พ.ศ. 2558 – 2579 ดังกล่าวข้างต้น

(9) ความเสี่ยงจากการปฏิบัติตามเงื่อนไขที่กำหนดไว้ในสัญญากู้เงิน

(9.1)การดำรงอัตราส่วนหนี้สินต่อส่วนของผู้ถือหุ้น (DEBT TO EQUITY RATIO : D/E)
และอัตราส่วนความสามารถ ในการชำระหนี้ (DEBT SERVICE COVERAGE RATIO : DSCR)
ตามที่ธนาคารผู้ให้กู้กำหนด

TAE ได้ทำสัญญากู้เงินระยะยาวจากธนาคารพาณิชย์แห่งหนึ่งซึ่งมียอดคงค้าง ณ วันสิ้นปี 2558
จำนวน 477.76 ล้านบาท โดยสามารถปฏิบัติตามเงื่อนไขและสามารถดำรงอัตราส่วนต่าง ๆ
ตามที่กำหนดในสัญญากู้เงินได้เป็นอย่างดี
และมีวงเงินกู้ระยะสั้นจากธนาคารพาณิชย์สองแห่งเป็นเงินรวมทั้งสิ้น 1,650 ล้านบาท
เพื่อใช้เป็นเงินทุนหมุนเวียนสำหรับการจัดซื้อวัตถุดิบกากน้ำตาล ซึ่ง ณ วันสิ้นปี 2558
มีเงินกู้ยืมระยะสั้นที่ใช้จริงจำนวน 964.93 ล้านบาท ซึ่ง TAE
ก็ตระหนักในเรื่องนี้ดีและพยายามบริหารกระแสเงินสดอย่างรอบคอบและระมัดระวังเพื่อไม่ให้เกิดปัญหาหรือผิดนัดผิดสัญญากู้เงินที่ทำไว้

(9.2) การดำรงสัดส่วนการถือหุ้นของ LANNA ใน TAE ไม่ให้ต่ำกว่าร้อยละ 50
ของจำนวนหุ้นทั้งหมดตลอดอายุสัญญากู้เงิน

ธนาคารผู้ให้กู้ได้กำหนดเงื่อนไขเกี่ยวกับการดำรงสัดส่วนการถือหุ้นของ LANNA ใน TAE
ไม่ให้ต่ำกว่าร้อยละ 50 ของจำนวนหุ้นทั้งหมดตลอดอายุสัญญากู้เงิน TAE
จึงมีความเสี่ยงที่อาจปฏิบัติผิดเงื่อนไขตามสัญญากู้เงิน และทำให้ธนาคารผู้ให้กู้สามารถเรียกให้ TAE
ชำระคืนเงินกู้ทั้งหมด ซึ่งอาจจะส่งผลต่อสภาพคล่องในการประกอบธุรกิจของ TAE ในที่สุด หาก
LANNA จำหน่ายหุ้นที่ตนถืออยู่ใน TAE และทำให้สัดส่วนการถือหุ้นลดลงเหลือน้อยกว่าร้อยละ 50
ของจำนวนหุ้นทั้งหมด ซึ่งฝ่ายจัดการก็ได้รายงานให้คณะกรรมการ LANNA
ทราบถึงเงื่อนไขที่ต้องดำรงสัดส่วนการถือหุ้นในTAE ดังกล่าวแล้ว หาก LANNA
มีแผนที่จะลดสัดส่วนการถือหุ้นใน TAE ในอนาคตก็จะแจ้งให้ TAE ทราบล่วงหน้าก่อน เพื่อให้ TAE
สามารถเจรจากับธนาคารผู้ให้กู้ในการปฏิบัติตามเงื่อนไขที่กำหนดไว้ในสัญญากู้เงินได้โดยไม่ผิดสัญญาแต่อย่างใด

(9.3) ความเสี่ยงจากการที่ TAE ไม่สามารถจ่ายเงินปันผลให้แก่ผู้ถือหุ้นในอนาคต

ธนาคารผู้ให้กู้ได้กำหนดเงื่อนไขว่าหาก TAE
ไม่สามารถปฏิบัติตามเงื่อนไขที่กำหนดในสัญญากู้เงินเช่น การดำรงอัตราส่วน D/E และ DSCR ก็ดี,
การดำรงสัดส่วนการถือหุ้นของ LANNA ใน TAE ก็ดีจะส่งผลทำให้ TAE
ไม่สามารถจ่ายเงินปันผลให้แก่ผู้ถือหุ้นซึ่งรวมถึง LANNA ด้วย อย่างไรก็ตาม TAE
ยังสามารถปฏิบัติตามเงื่อนไขที่กำหนดไว้ในสัญญากู้เงินมาโดยตลอดโดยไม่มีการผิดนัดผิดสัญญาแต่อย่างใด

ความเสี่ยงทางการเงิน

(1) ความเสี่ยงเกี่ยวกับเงินกู้ : LANNA ไม่มีการกู้เงินในรอบปี 2558
    ที่ผ่านมาจึงไม่มีความเสี่ยงเกี่ยวกับเงินกู้แต่อย่างใด โดยมีเฉพาะบริษัท ไทยอะโกร
    เอ็นเนอร์ยี่ จำกัด (มหาชน)
    ซึ่งเป็นบริษัทย่อยเพียงแห่งเดียวที่มีการกู้เงินทั้งระยะสั้นและระยะยาวมาใช้ในการดำเนินงานโดยได้รายงานไว้ในความเสี่ยงด้านธุรกิจเอทานอลแล้ว

(2) ความเสี่ยงเกี่ยวกับเงินลงทุนในต่างประเทศ : LANNA
    มีเงินลงทุนในบริษัทย่อยและบริษัทร่วมในต่างประเทศเป็นสกุลดอลล่าร์สิงคโปร์,
    ดอลล่าร์สหรัฐอเมริกาและรูเปียะห์อินโดนีเซีย
    ซึ่งเป็นการลงทุนระยะยาวที่ไม่ทราบกำหนดเวลาที่แน่นอนจึงไม่ได้ป้องกันความเสี่ยงไว้ในขณะนี้
    หากทราบกำหนดเวลาที่จะยกเลิกการลงทุนดังกล่าวก็สามารถหาวิธีป้องกันความเสี่ยงได้ในจังหวะเวลาที่เหมาะสม

(3) ความเสี่ยงเกี่ยวกับอัตราแลกเปลี่ยนเงินตราต่างประเทศ :
    LANNAมีรายได้จากการขายถ่านหินเป็นเงินบาท
    ส่วนการซื้อถ่านหินมาจำหน่ายจะซื้อเป็นเงินดอลล่าร์สหรัฐอเมริกา
    ในขณะที่บริษัทย่อยในประเทศอินโดนีเซียมีรายได้จากการขายถ่านหินเป็นดอลล่าร์สหรัฐอเมริกาแต่ค่าใช้จ่ายในการดำเนินงานจะชำระเป็นดอลล่าร์สหรัฐอเมริกาและรูเปี๊ยะห์อินโดนีเซีย
    ส่วนบริษัทร่วมในประเทศสิงคโปร์มีรายได้เป็นดอลล่าร์สหรัฐอเมริกา
    แต่ค่าใช้จ่ายในการดำเนินงานจะชำระเป็นดอลล่าร์สหรัฐอเมริกาและดอลล่าร์สิงคโปร์ ทำให้
    LANNA
    และบริษัทในเครือมีความเสี่ยงเกี่ยวกับอัตราแลกเปลี่ยนเงินตราต่างประเทศตามการเปลี่ยนแปลงค่าเงินสกุลต่างๆ
    ดังกล่าวข้างต้น
    ซึ่งได้พยายามบริหารความเสี่ยงโดยการทำสัญญาซื้อขายเงินตราต่างประเทศล่วงหน้า
    (FORWARD EXCHANGE CONTRACTS)
    เมื่อมีรายการเกิดขึ้นและหรือนำเงินตราต่างประเทศที่ได้รับเป็นสกุลดอลล่าร์สหรัฐอเมริกาฝากเข้าบัญชีที่เปิดไว้กับธนาคารพาณิชย์ต่างๆ
    เพื่อใช้ชำระค่าถ่านหินและหรือรายการอื่นที่เป็นเงินตราต่างประเทศในอนาคต
    ซึ่งที่ผ่านมายังสามารถบริหารจัดการเกี่ยวกับอัตราแลกเปลี่ยนเงินตราต่างประเทศได้ในระดับที่น่าพอใจและยังไม่ส่งผลกระทบกับ
    LANNA และบริษัทย่อยอย่างมีนัยสำคัญแต่อย่างใด

ปัจจัยอื่นที่มีผลกระทบต่อการตัดสินใจลงทุน

-   นอกจากรายการดังกล่าวข้างต้นแล้ว LANNAและบริษัทย่อยไม่มีพันธะผูกพันใดๆ
    เกี่ยวกับการออกหุ้น ใบสำคัญแสดงสิทธิ หลักทรัพย์แปลงสภาพ
    หุ้นกู้หรือตราสารหนี้อย่างอื่นคงค้างทั้งในปัจจุบันและอนาคต
    ตลอดจนไม่มีเหตุการณ์ผิดปกติร้ายแรงหรือเหตุการณ์สำคัญที่อาจจะส่งผลกระทบต่อฐานะการเงินและผลการดำเนินงานของ
    LANNA และบริษัทย่อยในอนาคตอย่างมีนัยสำคัญ

ที่ดิน อาคารและอุปกรณ์

+------------------------------+-------+------------+-----------------+
| ประเภท/ลักษณะทรัพย์สิน           | ผู้ถ    | วัตถุประสงค์  | มูลค่าตามบัญชี      |
|                              | ือครอง |            |                 |
|                              |       |            | ณ วันที่ 31 ธันวาคม |
|                              |       |            | 2558            |
|                              |       |            |                 |
|                              |       |            | (หน่วย : ล้านบาท) |
+------------------------------+-------+------------+-----------------+
| -   ที่ดินและส่วนปรับปรุงที่ดิน       |       |            |                 |
+------------------------------+-------+------------+-----------------+
| (1) ศูนย์จำหน่ายถ่านหินอยุธยา      | LANNA | คลังส       | 180.00          |
|                              |       | ินค้าและศูนย์จ |                 |
| เนื้อที่ 31 ไร่ 29 ตารางวา        |       | ำหน่ายถ่านหิน |                 |
+------------------------------+-------+------------+-----------------+
| (2) เหมืองอินโดนีเซีย (แหล่งที่ 3)  | SGP   | ทำ         | 18.99           |
|                              |       | เหมืองถ่านหิน |                 |
+------------------------------+-------+------------+-----------------+
| (3) จังหวัดสุพรรณบุรี             | TAE   | ต          | 161.29          |
|                              |       | ั้งโรงงานผลิต |                 |
+------------------------------+-------+------------+-----------------+
| เนื้อที่ 1,489 ไร่ 19 ตารางวา     |       | เอทานอล    |                 |
+------------------------------+-------+------------+-----------------+
| -   อาคารและสิ่งปลูกสร้าง        |       |            |                 |
+------------------------------+-------+------------+-----------------+
| (1) ศูนย์จำหน่ายถ่านหินอยุธยา      | LANNA | คลังส       | 28.46           |
|                              |       | ินค้าและศูนย์จ |                 |
|                              |       | ำหน่ายถ่านหิน |                 |
+------------------------------+-------+------------+-----------------+
| (2) เหมืองอินโดนีเซีย (แหล่งที่ 1)  | LHI   | ทำ         | 41.62           |
|                              |       | เหมืองถ่านหิน |                 |
+------------------------------+-------+------------+-----------------+
| (3) เหมืองอินโดนีเซีย (แหล่งที่ 3)  | SGP   | ทำ         | 310.06          |
|                              |       | เหมืองถ่านหิน |                 |
+------------------------------+-------+------------+-----------------+
| (4) โรงงานผลิตเอทานอล         | TAE   | ผลิตเอทานอล | 192.03          |
+------------------------------+-------+------------+-----------------+
| -   เครื่องจักรและอุปกรณ์         |       |            |                 |
+------------------------------+-------+------------+-----------------+
| (1) ศูนย์จำหน่ายถ่านหินอยุธยา      | LANNA | คลังส       | 24.95           |
|                              |       | ินค้าและศูนย์จ |                 |
|                              |       | ำหน่ายถ่านหิน |                 |
+------------------------------+-------+------------+-----------------+
| (2) เหมืองอินโดนีเซีย (แหล่งที่ 1)  | LHI   | ทำ         | 98.41           |
|                              |       | เหมืองถ่านหิน |                 |
+------------------------------+-------+------------+-----------------+
| (3) เหมืองอินโดนีเซีย (แหล่งที่ 3)  | SGP   | ทำ         | 142.93          |
|                              |       | เหมืองถ่านหิน |                 |
+------------------------------+-------+------------+-----------------+
| (4) โรงงานผลิตเอทานอล         | TAE   | ผลิตเอทานอล | 1,469.55        |
+------------------------------+-------+------------+-----------------+
| -   ที่ดินอา                    |       |            |                 |
| คารและอุปกรณ์ระหว่างจัดซื้อ/ก่อสร้าง |       |            |                 |
+------------------------------+-------+------------+-----------------+
| (1) เหมืองอินโดนีเซีย (แหล่งที่ 3)  | SGP   | ทำ         | 115.76          |
|                              |       | เหมืองถ่านหิน |                 |
+------------------------------+-------+------------+-----------------+
| (2) โรงงานผลิตเอทานอล         | TAE   | ผลิตเอทานอล | 397.62          |
+------------------------------+-------+------------+-----------------+
| หมายเหตุ : LANNA = บริษัท       |       |            |                 |
| ลานนารีซอร์สเซส จำกัด (มหาชน),  |       |            |                 |
| LHI = PT.LANNA HARITA        |       |            |                 |
| INDONESIA                    |       |            |                 |
|                              |       |            |                 |
| TAE = บริษัท ไทย อะโกร         |       |            |                 |
| เอ็นเนอร์ยี่ จำกัด (มหาชน), SGP = |       |            |                 |
| PT.SINGLURUS PRATAMA         |       |            |                 |
+------------------------------+-------+------------+-----------------+

LANNAและบริษัทย่อยเป็นผู้ถือกรรมสิทธิ์ในทรัพย์สินอันได้แก่ที่ดิน อาคาร
และเครื่องจักรอุปกรณ์ที่ใช้ในการประกอบธุรกิจ
โดยทรัพย์สินทุกรายการไม่ติดภาระผูกพันแต่อย่างใดทั้งสิ้น ยกเว้นที่ดิน อาคาร
เครื่องจักรและอุปกรณ์บางส่วนของ TAE ซึ่งมีมูลค่าสุทธิตามบัญชี 1,143.40 ล้านบาท
ติดภาระผูกพันเป็นหลักทรัพย์ค้ำประกันการจำนองไว้กับธนาคารพาณิชย์
ซึ่งเป็นผู้ให้การสนับสนุนเงินกู้และสินเชื่อเพื่อใช้ในการก่อสร้างโรงงานผลิตเอทานอลและใช้เป็นเงินทุนหมุนเวียน

LANNAมีอสังหาริมทรัพย์เพื่อการลงทุนซึ่งส่วนใหญ่เป็นที่ดินเหมืองป่าคา
จังหวัดลำพูนที่หมดสัมปทานและหยุดการทำเหมืองถ่านลิกไนต์แล้วมีมูลค่าสุทธิตามบัญชีณ วันที่ 31
ธันวาคม 2558 รวมทั้งสิ้นประมาณ 34.73 ล้านบาท ซึ่งอยู่ระหว่างการจำหน่ายออกไปโดย
คาดว่ามูลค่าสุทธิที่จะได้รับในอนาคตจะสูงกว่ามูลค่าสุทธิตามบัญชี
จึงมิได้ตั้งสำรองเผื่อการด้อยค่าไว้ในบัญชีแต่อย่างใด

สัมปทานเหมืองแร่

บริษัทย่อยในประเทศอินโดนีเซียได้ประเมินปริมาณสำรองถ่านหินตามมาตรฐาน THE AUSTRALIAN
CODE OF REPORTING OF EXPOLRATION RESULTS, MINERAL RESOURCES AND ORE
RESESION (“JORC”) ซึ่งเป็นมาตรฐานที่ได้รับการยอมรับตามสากลทั่วโลก

-   PT. LANNA HARITA INDONESIA
    ซึ่งเป็นบริษัทย่อยที่ได้รับอนุญาตสัมปทานเหมืองถ่านหินในประเทศอินโดนีเซีย (COAL
    CONTRACT OF
    WORK)จากรัฐบาลแห่งประเทศอินโดนีเซียให้ทำการสำรวจขุดและจำหน่ายถ่านหิน ณ
    แหล่งตานาห์เมร่าห์ (TANAH MERAH) อำเภอซามารินดา (SAMARINDA) และอำเภอคูเตย
    (KUTAI) จังหวัดกาลิมันตันตะวันออก ประเทศอินโดนีเซีย ในอาณาเขตพื้นที่ 30,018
    เฮกตาร์หรือประมาณ 187,612.5 ไร่ มีกำหนดเวลา 30 ปี ตั้งแต่ปี 2544 จนถึงปี 2574
    ยังมีปริมาณสำรองของถ่านหินที่ทำเหมืองได้ (PROVEN PESERVES) อีกประมาณ 57 ล้านตัน
    โดยจะต้องจ่ายค่าผลประโยชน์ (ROYALTY)
    เพื่อตอบแทนแก่รัฐบาลแห่งประเทศอินโดนีเซียในอัตราร้อยละ 13.50 ของราคาขาย

-   PT. SINGLURUS PRATAMA
    ซึ่งเป็นบริษัทย่อยที่ได้รับอนุญาตสัมปทานเหมืองถ่านหินในประเทศอินโดนีเซีย (COAL
    CONTRACT OF WORK)
    จากรัฐบาลแห่งประเทศอินโดนีเซียให้ทำการสำรวจขุดและจำหน่ายถ่านหินในเขตอำเภอคูเตย
    จังหวัดกาลิมันตันตะวันออก ประเทศอินโดนีเซีย ในอนาคตเขตพื้นที่ 24,760 เฮกตาร์
    หรือประมาณ 154,750 ไร่ มีกำหนดเวลา 30 ปี ตั้งแต่ปี 2552 จนถึงปี 2582
    คาดว่ายังมีปริมาณสำรอง (PROVEN PESERVES) ประมาณ 40 ล้านตัน
    โดยจะต้องจ่ายค่าผลประโยชน์ (ROYALTY)
    เพื่อตอบแทนแก่รัฐบาลแห่งประเทศอินโดนีเซียในอัตราร้อยละ 13.50 ของราคาขาย

ในปี 2554 บริษัทแห่งหนึ่งกล่าวหาว่าบริษัทย่อยแห่งหนึ่งไม่ปฏิบัติตามสัญญาซื้อขายมันเส้นฉบับลงวันที่
21 มกราคม 2554 และบันทึกข้อตกลงฉบับลงวันที่ 29 เมษายน 2554
โดยเป็นโจทก์ฟ้องคดีแพ่งต่อศาลแพ่งกรุงเทพใต้เมื่อวันที่ 23 กันยายน 2554
เพื่อเรียกค่าเสียหายจำนวน 186.9
ล้านบาทโดยบริษัทย่อยได้ยื่นคำให้การและฟ้องแย้งเรียกค่าเสียหายจำนวน 82.40 ล้านบาทเมื่อวันที่
8 พฤศจิกายน 2554 และศาลแพ่งกรุงเทพใต้ซึ่งเป็นศาลชั้นต้นได้พิพากษายกฟ้องโจทก์เมื่อวันที่ 9
ตุลาคม 2557 โดยให้บริษัทดังกล่าว (โจทก์) ชำระเงินค่าซื้อมันเส้นที่บริษัทย่อยจ่ายล่วงหน้าจำนวน
6.9 ล้านบาท พร้อมดอกเบี้ยในอัตราร้อยละ 7.5 ต่อปี นับจากวันที่ 8 พฤศจิกายน 2554
(วันที่ฟ้องแย้ง) เป็นต้นไปจนกว่าจะชำระเสร็จสิ้น
พร้อมทั้งให้จ่ายค่าฤชาธรรมเนียมและค่าทนายความบางส่วนแทนบริษัทย่อยด้วย

เมื่อวันที่ 3 ธันวาคม 2557
บริษัทย่อยได้ยื่นอุทธรณ์คัดค้านคำพิพากษาของศาลชั้นต้นดังกล่าวและเมื่อวันที่ 9 กุมภาพัน์ 2559
ศาลอุทธรณ์ได้พิพากษายื่นตามศาลชั้นต้น ซึ่ง ณ วันที่ 31 ธันวาคม 2558
บริษัทย่อยยังไม่ได้รับชำระเงินจากบริษัทดังกล่าวจึงไม่ได้บันทึกบัญชีรายการดังกล่าวแต่อย่างใด

ความเป็นมา : บริษัท ลานนารีซอร์สเซส จำกัด (มหาชน) เดิมชื่อ บริษัท ลานนาลิกไนต์ จำกัด
(มหาชน) ทะเบียนเลขที่ 0107535000397 (เดิมเลขที่ บมจ. 72)
ได้จดทะเบียนจัดตั้งบริษัทจำกัดเมื่อวันที่ 4 ตุลาคม 2528 และได้จดทะเบียน
แปรสภาพเป็นบริษัทมหาชนจำกัดเมื่อวันที่ 29 ธันวาคม 2535
โดยได้รับอนุญาตเป็นบริษัทจดทะเบียนให้นำหุ้นสามัญเข้าซื้อขายในตลาดหลักทรัพย์แห่งประเทศไทยเมื่อวันที่
12 กรกฎาคม 2537 โดยถูกจัดให้อยู่ในกลุ่มทรัพยากร หมวดพลังงานและสาธารณูปโภค
และเมื่อวันที่ 17 พฤษภาคม 2544 ได้จดทะเบียนเปลี่ยนชื่อบริษัทใหม่เป็นบริษัท ลานนารีซอร์สเซส
จำกัด (มหาชน)

สำนักงานใหญ่ : 888/99 ชั้น 9 อาคารมหาทุนพลาซ่า ถนนเพลินจิต แขวงลุมพินี เขตปทุมวัน
กรุงเทพมหานคร 10330 โทร. 0-2253-8080, 0-2253-6820 โทรสาร 0-2253-6822,
0-2253-5014 Website : www.lannar.com

Email Address : lanna@lannar.com

สำนักงานสาขา : ศูนย์จำหน่ายถ่านหินอยุธยา เลขที่ 108 หมู่ที่ 1 ตำบลคลองสะแก
อำเภอนครหลวง จังหวัดพระนครศรีอยุธยา โทร. 035-724158 โทรสาร 035-724158

ประเภทธุรกิจ : บริษัทฯ ประกอบธุรกิจ 2 ประเภท ดังนี้

(2) SOLID FUEL :
    ประกอบธุรกิจผลิตและจำหน่ายถ่านหินทั้งในประเทศและต่างประเทศเป็นธุรกิจหลัก

(3) LIQUID BIO-FUEL :
    ประกอบธุรกิจผลิตและจำหน่ายเอทานอลเพื่อใช้เป็นเชื้อเพลิงสำหรับรถยนต์โดยทั่วไปเป็นธุรกิจรอง

ทุนจดทะเบียนและทุนที่เรียกชำระแล้ว : บริษัทฯ มีทุนจดทะเบียนเป็นหุ้นสามัญจำนวน
524,999,679 หุ้น มูลค่าหุ้นที่ตราไว้หุ้นละ 1.- บาท คิดเป็นมูลค่าทั้งสิ้น 524,999,679 บาท
ซึ่งได้เรียกชำระเต็มมูลค่าแล้ว

นายทะเบียนหุ้น : บริษัทศูนย์รับฝากหลักทรัพย์ (ประเทศไทย) จำกัด ตั้งอยู่เลขที่ 62
อาคารตลาดหลักทรัพย์แห่งประเทศไทย ถนนรัชดาภิเษก เขตคลองเตย กรุงเทพมหานคร 10110
โทร. 0-2229-2000 โทรสาร 0-2654-5649

ผู้สอบบัญชี : นางสายฝน อินทร์แก้ว ผู้สอบบัญชีรับอนุญาตทะเบียน เลขที่ 4434 หรือนายวิชาติ
โลเกศกระวี ผู้สอบบัญชีรับอนุญาตทะเบียนเลขที่ 4451 หรือนางสาวศิริวรรณ สุรเทพินทร์
ผู้สอบบัญชีรับอนุญาตทะเบียนเลขที่ 4604 แห่งบริษัท สำนักงาน อีวาย จำกัด ตั้งอยู่เลขที่
193/136-137 ถนนรัชดาภิเษกตัดใหม่ กรุงเทพมหานคร 10110 โทร. 0-2264-0777 โทรสาร
0-2264-0789-90

ที่ปรึกษากฎหมาย : บริษัท สำนักงานกฎหมาย ธรรมนิติ จำกัด ตั้งอยู่เลขที่ 2/4
อาคารนายเลิศทาวเวอร์ ถนนวิทยุ แขวงลุมพินี เขตปทุมวัน กรุงเทพมหานคร 10330 โทร.
0-2252-1260 โทรสาร 0-2252-1104

ผู้ลงทุนสามารถศึกษาข้อมูลของบริษัทฯ เพิ่มเติมได้จากแบบแสดงรายการข้อมูลประจำปี 2558 (แบบ
56-1) ที่แสดงไว้ในเว็บไซต์ของบริษัทฯ (www.lannar.com)